hotchpotch/miracl-hf-unified huggingface dataset:
สัมปทานหัวใจ
สัมปทานหัวใจ เป็นละครโทรทัศน์ แนวละครดราม่า-โรแมนติก จากบทประพันธ์ของ โบตั๋น ถูกนำมาสร้างเป็นละครโทรทัศน์ มาแล้วถึง 3 ครั้งด้วยกัน
การสร้างเป็นละครโทรทัศน์ ครั้งแรกเมื่อปี พ.ศ. 2540 โดยผู้จัด สุรางค์ เปรมปรีดิ์ ผู้ถือลิขสิทธิ์บทประพันธ์เรื่อง สัมปทานหัวใจ ในนามส่วนตัว ไม่ได้มีความเกี่ยวข้ององค์กรช่อง 7 แต่อย่างใด
จึงนำมาสร้างเป็นละครโทรทัศน์ เขียนบทโทรทัศน์โดย ปราณประมูล มอบทีมผลิต ดาราวิดีโอ ออกอากาศทางช่อง 7
นำแสดงโดย จอห์น รัตนเวโรจน์, สิเรียม ภักดีดำรงฤทธิ์, ธีรพงศ์ เหลียวรักวงศ์, ภาณุเดช วัฒนสุชาติ, ปัทมา ปานทอง,มาฬิศร์ เชยโสภณ, สุภาภรณ์ คำนวณศิลป์, เดือนเต็ม สาลิตุล
ครั้งที่สองสร้างในปี พ.ศ. 2549 โดยผู้จัด บอร์ดคณะกรรมการการบริหารช่อง 7 พิจารณาอนุมัติจัดสร้าง โดยเปลี่ยนชื่อเรื่องเป็น "ทะเลใจ"
มอบหมายผู้ผลิตโดย กันตนา เขียนบทโทรทัศน์โดย คนหลังม่าน
นำแสดงโดย ณัฐวุฒิ สกิดใจ, วรัทยา นิลคูหา, อภิชาติ พัวพิมล, อินทร์กรแก้ว ศิรวัชรินทร์, จงเจต วัชรานันท, สาริศา ใหม่ละออ
ครั้งที่สามสร้างในปี พ.ศ. 2561 นำแสดงโดย ศุกลวัฒน์ คณารศ, วริฏฐิสา ลิ้มธรรมมหิศร, จิณณะ นวรัตน์,ฮาน่า ลีวิส, ณัฐวัฒน์ เปล่งศิริวัธน์, ญาดา เทพนม, ธัญญชล สถิรบุตร, นิชานันท์ ฝั้นแก้ว,แพรอิศรา ปูคะวนัช ออกอากาศทุกวันศุกร์ เวลา 20:45 น. เสาร์ และ อาทิตย์ เวลา 20:30 น.ออกอากาศตอนแรกวันเสาร์ที่ 28 เมษายน พ.ศ. 2561 ถึงวันเสาร์ที่ 2 มิถุนายน พ.ศ. 2561 ต่อจากละครเรื่อง สกาวเดือน
ต้นไม้เรดิกซ์
ตัวอย่างของ Radix Tree ในวิทยาการคอมพิวเตอร์ Radix Tree(เช่น radix trie หรือ compact prefix tree) เป็นโครงสร้างข้อมูลที่แสดงถึงพื้นที่ ที่มีการปรับแต่งพื้นที่อย่างเหมาะสมซึ่งแต่ะโหนด ที่เป็น child ที่อยู่คนเดียวจะถูกผสานเข้ากับ parent ผลที่ตามมาคือจำนวนของ Children ภายในที่อยู่ในราก radix r ของ radix Tree โดยที่ r เป็นจำนวนเต็มและยกกำลัง x ของ 2  มี X ≥ 1 ซึ่งแตกต่างจากปกติ  และมีลำดับของประกอบรวมทั้งองค์ประกอบเดียว สิ่งนี้ทำให้ radix tree มีประสิทธิ์ภาพมากขึ้นสำหรับชุดคำเล็กๆ (โดยเฉพาะชุดคำยาว) และชุดคำที่ใช้คำนำหน้ายาวๆ
ซึ่งแตกต่างจาก tree ปกติ (ซึ่งคีย์ทั้งหมดจะถูกเปรียบเทียบ ตั้งแต่เริ่มต้นจนถึงจุดที่ไม่เหมือนกัน) คีย์แต่ละโหนดจะถูกเปรียบเทียบเป็นชิ้นบิต โดยบินก้อนนั้นซึ่งจำนวนบิตในก้อนนั้น ที่โหนดนั้นคือ radix r ของ radix trie เมื่อ r เป็น 2ค่า
Radix trie จะเป็นเลขฐานสอง (กล่าวคือเปรียบเทียบส่วนที่เป็นบิต 1บิต ของโหนด) ซึ่งจะช่วยลดค่าที่เพิ่มขึ้นข้องความลึก เช่นการเพิ่มค่าสูงสุดให้กับสตริง บิตที่ไม่มีการบิดเบือน  เมื่อ r เป็นจำนวนเต็ม 2 หรือมากกว่า 4 แล้วค่า radix trie คือ r-ary trie  ซึ่งลดความลึกของ radix trie ที่ค่าใช้จ่ายของ sparseness ที่อาจจะเกิดขึ้น
RadixTree  มีประโยชน์สำหรับการสร้าง Array ที่เชื่อมโยงกับคีย์ที่สามารถแสดงเป็น สตริงได้ และได้พบว่า โดยเฉพาะโปรแกรม เส้นทาง IP  ซึงมีขนาดใหญ่ และเหมาะกับองกรลำดับชั้นของที่อยู่ IP
RadixTree  นั้นสนับสนุนการ Insertion การ Deletion และการ Searching  หลังการทำงานของทั้งหมดนี้คือ O(k) โดยที่ k คือความยาวสูงสุดของ สตริงทั้งหมด ในเซต ซึ้งความยาววัดได้ในปริมาณเท่ากับค่า radix ของ radix trie
ในการแทรกสตริงเราจะค้นหาใน Tree จนกว่าเราจะไม่สามารถดำเนินการต่อได้ เมื่อถึงจุดนี้เราจะเพิ่มขอบขาออกใหม่ที่ติดป้ายกำกับไว้กับองค์ประกอบที่เหลือทั้งหมดในสตริงอินพุตหรือถ้ามีขอบการส่งออกที่ใช้ร่วมกันกับสตริงอินพุตที่เหลืออยู่เราจะแบ่งออกเป็นสองส่วน คำนำหน้า และดำเนินการต่อ ขั้นตอนการแยกนี้ทำให้แน่ใจได้ว่าไม่มีโหนดที่มีลูกมากกว่าที่มีองค์ประกอบสตริงที่เป็นไปได้
มีหลายกรณีที่แทรกอยู่ด้านล่าง แต่อาจมีอยู่มากกว่านี้ โปรดทราบว่า r แสดงถึงรากเท่านั้น สันนิษฐานว่าขอบสามารถติดฉลากด้วยสตริงที่ว่างเปล่าเพื่อยุติสตริงที่จำเป็นและรากไม่มีขอบขาเข้า (อัลกอริทึมการค้นหาที่อธิบายข้างต้นจะไม่ทำงานเมื่อใช้สายอักขระว่างเปล่า)
ในรูปจะแสดง ถึงคำว่า testเป็นคำนำหน้าของคำว่า tester ในรูปต่อมาอธิบายถึงการ Insert คำว่า team เพิ่มเข้าไปใน tree ตอนแรกที่มีคำว่า testอยุ่ก่อนจะเห็นได้ว่าจะแยกเป็นสองโหนด โดยมีคำนำหน้าที่ใช้ร่วมกันคือ te
เมื่อต้องการลบสตริง x จากต้นไม้เราจะหาใบแทน x จากนั้นสมมติว่ามี x อยู่เราจะลบโหนดใบที่สอดคล้องกัน หากผู้ปกครองของโหนดใบของเรามีเด็กเพียงคนเดียวจากนั้นป้ายกำกับขาเข้าของเด็กจะถูกผนวกเข้ากับป้ายกำกับขาเข้าของผู้ปกครองและลูกจะถูกลบออก
อะกาเมมนอน
อะกาเมมนอน (; , "Ἀgamémnōn") ตามเทพปกรณัมกรีก เป็นบุตรของกษัตริย์เอทริอัส และราชินิไอโรเปแห่งนครไมซีนี พระองค์มีพระอนุชาคือเมเนเลอัส มีพระมเหสีชื่อพระนางไคลเตมเนสตรา และมีราชบุตร/ราชธิดา 4 พระองค์ ได้แก่ อิฟิจิไนอา (Iphigenia), อีเลคตรา (Electra), ออเรสตีส (Orestes) และ คริซอธีมิส (Chrysothemis) ตำนานของกรีกถือว่าอากาเมมนอนเป็นกษัตริย์ปกครองนครไมซีนี หรืออาร์กอส ซึ่งอาจเป็นสถานที่เดียวกันแต่เรียกคนละชื่อ พระองค์เป็นผู้บัญชาการใหญ่ของกองกำลังพันธมิตรฝ่ายกรีก ที่จัดตั้งขึ้นเพื่อยกทัพไปกรุงทรอย หลังจากปารีสลักลอบพาพระนางเฮเลน มเหสีของเมเนเลอัสหนีไป
อะกาเมมนอนเป็นกษัตริย์นักรบที่ทะเยอะทะยาน เมื่อคราวยกทัพไปทรอยเกิดลมพายุใหญ่ขึ้น ทัพเรือกรีกไม่สามารถแล่นออกไปได้ พระองค์จึงปฏิบัติตามคำแนะนำของโหรเอกแคลคัส(เทสตอริดีส) โดยทรงสั่งให้บูชายันต์อิฟิจิไนอา พระธิดาของพระองค์เองแด่ทวยเทพ คลื่นลมจึงได้สงบ ฯ ต่อมาในระหว่างที่กำลังปิดล้อมกรุงทรอยอยู่เป็นปีที่สิบ ได้เกิดโรคระบาดใหญ่ที่ส่งมาโดยเทพอะพอลโล ด้วยเหตุที่อะกาเมมนอนไปลบหลู่ "ไครซีส" (Chryses) นักบวชของอะพอลโลโดยไม่ยอมคืนลูกสาวให้ อะคิลลีสนักรบคนสำคัญของกองทัพกรีกแนะนำให้เหล่าแม่ทัพกรีก (basileus) ยกทัพของตนกลับ ถ้ายังไม่อยากจะตายกันหมดอยู่ที่ชายหาดของทรอย อะกาเมมนอนจึงจำต้องคืนลูกสาวให้กับไครซีสเพื่อระงับพิโรธของอะพอลโล และใช้อำนาจริบเอาหญิงรับใช้ชาวทรอยที่อะคิลลีสได้เป็นรางวัลในการรบ มาเป็นของตนทดแทนลูกสาวของไครซีส ทำให้อะคิลลีสเสียใจและถอนตัว(ชั่วคราว)จากการสู้รบ เป็นผลให้นักรบกรีกล้มตายเป็นอันมาก
เมื่ออะกาเมมนอนยกทัพกลับมาจากกรุงทรอย พระองค์ถูกลอบสังหารโดยการร่วมมือกันระหว่าง พระนางไคลเตมเนสตรา และอีจีสธัส (Aegisthus) ชู้รักของพระมเหสี (เป็นเหตุการณ์ที่ได้รับการกล่าวถึงในหมากาพย์ "โอดิสซีย์" ล.11:409-11) ในบางตำนานกล่าวว่าพระนางไคลเตมเนสตราเป็นผู้ลงมือสังหารพระสวามีด้วยตนเอง
เชดส์ออฟเพอร์เพิล
เชดส์ออฟเพอร์เพิล () เป็นอัลบั้มเปิดตัวของดูโอแนวป็อปสัญชาตินอร์เวย์ เอ็มทูเอ็ม ออกจำหน่ายในสหรัฐเมื่อ 7 มีนาคม 2000 กับสังกัดแอตแลนติกเรเคิดส์ ขึ้นอันดับ 7 ที่นอร์เวย์, อันดับ 89 ที่สหรัฐบนชาร์ตบิลบอร์ด 200 และอันดับ 1 บนชาร์ตฮีตซีกเกอส์ ซิงเกิ้ล "โดนต์เซย์ยูเลิฟมี" ที่ก่อนหน้านั้นออกเป็นซฺงเกิ้ลแรกของอัลบั้มประกอบภาพยนตร์ "" ในเดือนตุลาคม 1999 ยังปรากฏในอัลบั้มนี้ นอกจากนี้ยังมีอีก 2 ซิงเกิ้ลคือ "Mirror Mirror" กับ "Everything You Do" ที่ออกจำหน่ายในปี 2000
อัลบั้มได้รับเสียงวิจารณ์ที่ดี รอเบิร์ต คริสต์เกา ให้อัลบั้มระดับ A- เขายังชื่นชมการร้องของทั้งคู่ ไมเคิล เพาเลตตา จากนิตยสาร "บิลบอร์ด" กล่าวไว้ว่า "งดงามเหมาะกับการเป็นอัลบั้มประกอบภาพยนตร์แห่งฤดูไม้ผลิ/ฤดูร้อน ปี 2000" อัลบั้ม "เชดส์ออฟเพอร์เพิล" ขายได้มากกว่า 1.5 ล้านชุดทั่วโลก และได้รับการเสนอชื่อเข้าชิงสาขาอัลบั้มเพลงป็อปจากรางวัลสเปลมานไพรเซน 2000
1.Don't Say You Love Me 2.The Day You Went Away
3.Girls In Your Dream
4.Mirror Mirror
5.Pretty Boy 
6.Give A Little Love
7.Everything You Do 
8.Don't Mess With My Love 
9.Dear Diary 
10.Do You Know What You Want 
11.Smiling Face 
12.Our Song 
13.Why
14.The Feeling Is Gone (Australian Bonus Track)
เดอะเดย์ยูเวนต์อะเวย์: เดอะเบสต์ออฟเอ็มทูเอ็ม
เดอะเดย์ยูเวนต์อะเวย์: เดอะเบสต์ออฟเอ็มทูเอ็ม () เป็นอัลบั้มสุดท้ายและอัลบั้มรวมเพลงฮิตของดูโอแนวทีนป็อปสัญชาตินอร์เวย์ เอ็มทูเอ็ม วางขายในปี 2003 หลังจากที่เอ็มทูเอ็มแยกวงไปแล้วในปี 2002
อัลบั้มรวมมีเพลงนี้บรรจุทุกซิงเกิ้ลจากทั้ง 2 อัลบั้มของวง คือ "Shades of Purple" และ "The Big Room" และมีบางเพลงที่มีฉบับอคูสติก ยังมีเพลงในภาษาจีนกลาง ได้แก่ "Pretty Boy" และภาษาสเปนในเพลง "Everything You Do" สำหรับเพลง "Everything" นั้นตัดทอนให้สั้นลงโดยไม่มีเฟดเพลงออก และเพลง "Everything You Do" ได้ทำการบันทึกเสียงใหม่และร้องใหม่ ยังมีเพลงใหม่อีก 3 เพลงคือ "Not to Me", "Is You" และ "Wait for Me" ดิสก์แผ่นที่ 2 บรรจุมิวสิกวิดีโอและภาพยนตร์ และมีภาพเบื้องหลังเมื่อครั้งที่มากรุงเทพและนอร์เวย์
มาริสา บราวน์จากออลมิวสิกให้ 5 ดาวแก่อัลบั้มนี้ โดยสรุปไว้ว่า "นี่เป็นเอ็มที่เอ็มมากกว่าต้องการ แต่ยังทำผลงานได้เยี่ยมทีสุด" อย่างไรก็ดีมีความผิดพลาดในเนื้อเพลง "Don't Say You Love Me" ที่ใช้ในฉบับ "" แทนที่จะเป็นฉบับอัลบั้มอย่าง "Shades of Purple"
วันเวิลด์ (ภาพยนตร์ชุดทางโทรทัศน์)
วันเวิลด์ () เป็นภาพยนตร์ชุดทางโทรทัศน์ประเภทตลกขบขันความยาวครึ่งชั่วโมง ออกอากาศทางทีเอ็นบีซีระหว่างปี ค.ศ. 1998 ถึง 2001 ภาพยนตร์ชุดนี้มีเรื่องราวประเด็นชีวิตประจำวันของครอบครัวเบลกที่อยู่ในไมแอมี โดยมีคุณคือคือเดฟ เบลก อดีตนักเบสบอลและภรรยาของเขาที่เป็นศิลปิน ชื่อแคเรน ได้รับเลี้ยงบุตรวัยรุ่น 6 คน ต่างเชื้อชาติและสัญชาติ รายการนี้ผลิตโดยปีเตอร์ เองเจลพรอดักชันส์ โดยมีอยู่ 3 ฤดุกาล
มิสแกรนด์ยโสธร
มิสแกรนด์ยโสธร () เป็นการประกวดนางงามของจังหวัดยโสธร จัดขึ้นเป็นครั้งแรกเมื่อปี พ.ศ. 2559 ดำเนินการประกวดโดยกองประกวดมิสแกรนด์ยโสธร การประกวดมิสแกรนด์ยโสธรมีจุดประสงค์เพื่อคัดเลือกตัวแทนสาวงาม เข้าร่วมการประกวดมิสแกรนด์ไทยแลนด์ โดยผู้ดำรงตำแหน่งมิสแกรนด์ยโสธรคนปัจจุบัน คือ ลดาวัลย์ ชัยแสง ได้รับตำแหน่งเมื่อวันที่ 26 พฤษภาคม พ.ศ. 2561 ณ บุญถาวร อุดรธานี2018: ชุดสุวรรณคางคาก แรงบันดาลใจ จากตำนานพระโพธิ์สัตว์เสวยชาติเป็นพญาคันคาก เมื่อครั้งมหาสงครามรบกับพญาแถน จนกลายเป็นต้นกำเนิดประเพณีบุญบั้งไฟและเป็นสัญลัษณ์ของความอุดมสมบูรณ์
2017: ชุดนารีศรียโส บั้งไฟโก้สู่สากล ยโสธรเมืองเกษตรอินทรีย์ วิถีชีวิตคนอีสาน สู่ชุดประจำชาติที่บ่งบอกความโดดเด่น เป็นเอกลักษณ์ของยโสธรที่โด่งดังไปไกลทั่วโลก คือประเพณีบุญบั้งไฟ และการร้อยมาลัยข้าวตอก รวมถึงผ้าขาวม้าที่บ่งบอกถึงความเป็นอีสาน สีสันที่สดใส ความหลากหลายของสีสัน
เฟลิซิตี
เฟลิซิตี () เป็นภาพยนตร์ชุดทางโทรทัศน์สัญชาติอเมริกัน แนวนาฏกรรม สร้างสรรค์โดยเจ.เจ. แอบรัมส์และแมตต์ รีฟส์ ผลิตโดยทัชสโตนเทเลวิชันร่วมกับอิเมจินเทเลวิชันสำหรับช่องเดอะดับเบิลยู โดยไบรอัน เกรเซอร์และรอน ฮาวเวิร์ด รับตำแหน่งผู้อำนวยการสร้างให้กับอิเมจินอินเตอร์เทนเมนต์
ภาพยนตร์ชุดนี้มีความยาว 4 ฤดูกาล ออกอากาศตั้งแต่ 29 กันยายน ค.ศ. 1998 ถึง 22 พฤษภาคม 2002 โดยแต่ละฤดูกาลจะสอดคล้องในแต่ละปีของมหาวิทยาลัย ตั้งแต่น้องใหม่ นักศึกษาปี 2 ปี3 จนถึงปีจบ
ในปี 2007 "เฟลิซิตี" อยู่ในรายชื่อของนิตยสาร "ไทม์" ให้ข้อข้อ 100 ภาพยนตร์ชุดที่ดีที่สุดตลอดกาล เอโอแอลทีวี ให้ติดหนึ่งในรายการโรงเรียนที่ดีที่สุดตลอดกาล ในเดือนมิถุนายน 2010 "เอนเตอร์เทนเมนต์วีกลี" ให้ตัวละครเฟลิซิตี พอร์เตอร์ เป็นหนึ่งใน 100 ตัวละครที่ดีที่สุดในรอบ 20 ปี
เครื่องหมายกำหนดจังหวะ
เครื่องหมายกำหนดจังหวะ () เป็นรูปแบบสัญลักษณ์ที่ใช้ในสัญลักษณ์ดนตรีตะวันตกเพื่อกำหนดการเคาะ ว่าในแต่ละบาร์มีกี่จังหวะ และค่าตัวโน้ต (note value) จะเท่ากับหนึ่งจังหวะ
ในการบรรเลงดนตรี เครื่องหมายกำหนดจังหวะจะปรากฎในตอนแรก อย่างเช่น อ่านว่า ซี หรือ ซีเต็ม จะมีความหมายเท่ากับเครื่องหมายกำหนดจังหวะที่เป็นตัวเลข หรือ อ่านว่า สามสี่ มีความหมายว่า บทเพลงนั้นมีอัตราจังหวะห้องละ 3 จังหวะเคาะ และกำหนดให้ใช้โน้ตตัวดำมีค่าเท่ากับ 1 จังหวะ
หลังจากเครื่องหมายกำหนดจังหวะจะตามด้วยเครื่องหมายตั้งบันไดเสียงหรือกุญแจประจำหลัก
คริส โปตระนันทน์
คริส โปตระนันทน์ เป็นทนายความ นักธุรกิจ นักวิชาการ คริสเป็นหนึ่งในผู้ร่วมอุดมการณ์ซึ่งส่วนใหญ่เป็นคนรุ่นใหม่ที่ทำกิจกรรมเพื่อสังคม รวมทั้งหมด 26 คน ยื่นขอจดทะเบียนตั้งพรรคการเมืองต่อคณะกรรมการการเลือกตั้งในนาม “พรรคอนาคตใหม่“
คริสเป็นบุตรชายของมีพาศน์ โปตระนันทน์กับ วีณา วราโชติเศรษฐ์ จบการศึกษาชั้นประถมศึกษาจากโรงเรียนอุดมวิทยา อ.บ้านโป่ง จ.ราชบุรี จากนั้นจึงเดินทางเข้ากรุงเทพมาเรียนชั้นมัธยมศึกษาจากโรงเรียนสาธิตมหาวิทยาลัยรามคำแหง หลังจากนั้นคริสสอบได้ที่ 1 โครงการสอบตรงเข้าคณะนิติศาสตร์ มหาวิทยาลัยธรรมศาสตร์ แต่สุดท้ายได้เลือกที่จะสอบแอดมิดชั่นโดยเลือกคณะนิติศาสตร์ จุฬาลงกรณ์มหาวิทยาลัย คริสทำกิจกรรมในมหาวิทยาลัยอย่างต่อเนื่อง โดยขณะที่อยู่ปี 3 ได้รับเลือกตั้งเป็นประธานองค์กรนักศึกษากฎหมายแห่งเอเชีย (Asian Law Students' Association) ขณะที่อยู่ปี 4 คริสได้รับเลือกตั้งจากนิสิตในคณะให้ดำรงตำแหน่งรองหัวหน้านิสิต โดยรับหน้าที่ทำพาเหรดล้อการเมืองในของฝั่งจุฬา คริสและเพื่อนนิสิตต้องเผชิญกับการเซ็นเซอร์ของผู้บริหารในจุฬาเนื่องจากต้องการวิพากษ์ทหารที่คุมการเมืองไทยอยู่ หลังจากจบนิติศาสตร์บัณฑิต (เกียรตินิยม) สาขากฎหมายมหาชนด้วยระยะเวลาสามปีครึ่ง ก็ได้ทำงานเป็นผู้ช่วยวิจัยที่สถาบันพระปกเกล้า พร้อม ๆ กับ สอบผ่านเนติบัณฑิตไทยในรุ่นที่ 63 หลังจากนั้นได้เดินทางไปศึกษาเศรษฐศาสตร์จนได้ ปริญญา Graduate Diploma of Economics จากมหาวิทยาลัยนอตทิงแฮม (University of Nottingham) จากนั้นได้รับทุนฟุลไบรท์ (Fulbright)ไปทำปริญญา LL.M. ด้าน Antitrust Law and Economics จากมหาวิทยาลัยแคลิฟอร์เนีย เบิร์กลีย์ (University of California Berkeley) สหรัฐอเมริกา นอกจากนี้คริสยังเคยเป็นอาจารย์ผู้บรรยายพิเศษในหลักสูตรนิติศาสตร์มหาบัณฑิต วิชากฎหมายป้องกันการผูกขาดที่คณะนิติศาสตร์ มหาวิทยาลัยรามคำแหงอีกด้วย
คริสเขียนบทความเชิงวิพากษ์ในหนังสือพิมพ์หลายฉบับ ส่วนใหญ่เกี่ยวกับ กฎหมาย, การเมือง, ประชาธิปไตย, เศรษฐกิจ ในหลายๆ ประเด็น เช่น เขาเชื่อในการแข่งขันเสรีและเศรษฐกิจแบบตลาดที่รัฐไม่เข้าไปแทรกแซง และเป็นหนึ่งในผู้ต่อต้านกฎหมายนิรโทษกรรมสุดซอยโดยใช้การวิเคราะห์โดยใช้ทฤษฎีเกม ในส่วนของวิกฤตการเมืองที่เกิดขึ้นในประเทศไทยตั้งแต่ปี 2548 นั้น คริสตั้งข้อสังเกตว่า สาเหตุเกิดจากการที่รัฐไทยใช้ระบบรัฐรวมศูนย์อำนาจ เขาเชื่อว่า การกระจายอำนาจจะเป็นทางออกของปัญหาการเมืองในปัจจุบัน นอกจากนี้เขาเสนอว่า สิทธิประโยชน์ในการยกเว้นภาษีรายได้นิติบุคลของคณะกรรมการส่งเสริมการลงทุนต้องถูกยกเลิกเนื่องจากก่อให้เกิดการแข่งขันที่ไม่เป็นธรรมระหว่างผู้ประกอบการ งานเขียนในปัจจุบันในเพจ Facebook ส่วนตัวยังคงเป็นแนววิพากษ์สังคม
ในการประชุมใหญ่จัดตั้งพรรคอนาคตใหม่ ธนาธร จึงรุ่งเรืองกิจ หัวหน้าพรรคอนาคตใหม่ได้แนะนำคริสต่อผู้เข้าร่วมประชุมว่าคริสจะเป็นคนที่ทำนโยบายด้านเศรษฐกิจของพรรค นอกจากนั้นคริสและเพื่อนๆยังได้จัดทำเพจสับplayเหระ เพื่อทำ Live พูดคุยเรื่องการเมืองแบบเบาๆโดยเขาเป็นพิธีกรคนหนึ่งในรายการ
เดอะดับเบิลยูบี
เดอะดับเบิลยูเทเลวิชันเนตเวิร์ก () หรือย่อว่า เดอะดับเบิลยูบี (The WB ย่อมาจาก Warner Bros.) เป็นสถานีโทรทัศน์ที่เลิกกิจการไปแล้ว ออกอากาศครั้งแรกเมื่อ 11 มกราคม 1995 โดยเป็นการร่วมมือระหว่างบริษัทวอร์เนอร์บราเธอส์เอนเตอร์เทนเมนต์บริษัทลูกของไทม์วอร์เนอร์ กับ ทริบูนบรอดแคสติงบริษัทลูกของบริษัททริบูน เครือข่ายออกรายการที่มีกลุ่มเป้าหมายคือวัยรุ่นและคนวัยหนุ่มสาว ต้งแต่อายุ 13 ถึง 34 ปี มีรายการเด่นช่วงกลางวันของวันทำงานและเช้าวันเสาร์ อย่างรายการชื่อ Kids' WB ที่มีกลุ่มเป้าหมายอายุ 7 ถึง 12 ปี
24 มกราคม 2006 ซีบีเอสคอร์เพอเรชันและวอร์เนอร์บราเธอส์เอนเตอร์เทนเมนต์ประกาศปิดช่อง และแพร่ภาพช่องใหม่ชื่อ เดอะซีดับเบิลยูในปีนั้น ช่องหยุดออกอากาศเมื่อวันที่ 17 กันยายน 2006 และรายการบางส่วนของทั้ง 2 บริษั่ทและ UPN (ที่ปิดไปก่อนหน้านั้น 2 วัน) ย้ายไปออกฉายที่ช่องเดอะซีดับเบิลยู หลังการออกอากาศในวันที่ 18 กันยายน
วิจารย์ สิมาฉายา
วิจารย์ สิมาฉายา (เกิด ) ปัจจุบันดำรงตำแหน่งปลัดกระทรวงทรัพยากรธรรมชาติและสิ่งแวดล้อม และเป็นอดีตอธิบดีกรมควบคุมมลพิษ
วิจารย์ สิมาฉายา หรือที่ทราบกันในนาม ดร.วิจารย์ สิมาฉายา เรียนจบวิทยาศาสตรบัณฑิต มหาวิทยาลัยเชียงใหม่, นิติศาสตรบัณฑิต มหาวิทยาลัยรามคำแหง, วิทยาศาสตรมหาบัณฑิต (วิทยาศาสตร์สิ่งแวดล้อม) มหาวิทยาลัยเกษตรศาสตร์, วิศวกรรมศาสตรดุษฎีบัณฑิต สาชาวิศวกรรมสิ่งแวดล้อม มหาวิทยาลัยกวัฟล์ แคนาดา เคยดำรงตำแหน่ง ผู้อำนวยการกองสิ่งแวดล้อม สำนักงานเลขาธิการแม่น้ำโขง (องค์การระหว่างประเทศ) เวียงจันทน์ สาธารณรัฐประชาธิปไตยประชาชนลาว
ศิวกร เลิศชูโชติ
ศิวกร เลิศชูโชติ ชื่อเล่น กาย เป็นนักแสดงชายชาวไทย เคยเป็นผู้ชนะการประกวด Freshy Boy & Girl 2014 โดยมีผลงานซีรีส์เรื่องแรก คือ Kiss the Series รักต้องจูบ ในบท “เฟิร์ส” จากนั้นก็เริ่มมีผลงานซีรีส์เรื่องอื่นๆ เรื่อยมา เช่น Slam Dance ทุ่มฝันสนั่นฟลอร์ ในบท “บาส” และ SOTUS S The Series ในบท “หยง”
กาย (ศิวกร เลิศชูโชติ) เกิดเมื่อวันพฤหัสบดีที่ 27 สิงหาคม พ.ศ. 2535 ที่จังหวัดสุราษฎร์ธานีมีพี่น้อง 4 คน เป็นบุตรคนที่สอง กายจบการศึกษาระดับชั้นมัธยมศึกษาปีที่ 6 จากโรงเรียนสุราษฎร์ธานี กายเคยชนะการประกวดเฟรชชี่บอยแอนด์เกิร์ล 2014 บายเมดิแคร์ ประจำปี 2557 ในตำแหน่งชนะเลิศเฟรชชี่บอย 2014 ขณะกำลังศึกษาอยู่ชั้นปีที่ 4 คณะนิเทศศาสตร์ สาขาวิชาภาพยนตร์ มหาวิทยาลัยกรุงเทพ และจบการศึกษาระดับปริญญาตรีในปีต่อมา
ในปี พ.ศ. 2559 กายมีผลงานซีรีส์เรื่องแรก คือ Kiss the Series รักต้องจูบ ในบท “เฟิร์ส” และปีต่อมาก็เริ่มมีผลงานซีรีส์มากขึ้น เช่น U-Prince Series ตอน เซอร์เวย์, Slam Dance ทุ่มฝันสนั่นฟลอร์ และSOTUS S The Series และได้มีผลงานเพลงแรกคือ อะไรก็ได้ในใจเธอ ประกอบซีรีส์เรื่อง U-Prince Series ตอน ไบรอัน ปัจจุบัน กายเป็นนักแสดงในสังกัดของจีเอ็มเอ็มทีวี
ส่วนตัดต่ำสุด
ในทษฎีกราฟ Flow network หรือ transportation network เป็นกราฟแบบมีทิศทาง (Directed graph) ที่เส้นเชื่อมแต่ละเส้นนั้นจะมีค่าความจุ (Capacity) แต่ละเส้นเชื่อมจะรองรับ flow โดยปริมาณของ flow มีขนาดไม่เกินความจุ 
ทฤษฎีกราฟการตัดขั้นต่ำ()ของกราฟ เป็นการตัดการฟแบ่งออกเป็นสองส่วนย่อย
กราฟที่มี n จุด สามารถมีการตัดขั้นต่ำได้ formula_1
บริเวณที่เต็มไปด้ว ไซเคิลอย่างง่ายจำนวน n จุดนี้มี formula_2 minimum cuts.
-นิยาม st-cut (cut) เป็นการแบง่โหนดออกเป็นเซต (A,B) ที่มี 𝑠 ∈ 𝐴และ 𝑡 ∈ 𝐵 นิยาม
-ความจุของ cut คือผลรวมความจุของเสน้เช่อืมทอ่ีอกจาก A ไป B
formula_3
Min-cut problem คือหา cutที่มีความจุต่ำที่สุด
เอสคิลัส
เอสคีลัส (; "ไอส-คู-ลอส"; ; ราว 525/524 – 456/455 ปีก่อนคริสตกาล) เป็นนักประพันธ์บทละครชาวกรีกโบราณ และได้รับการขนานนามว่าเป็นบิดาแห่งโศกนาฏกรรม งานประพันธ์ของเอสคีลัสเป็นงานโศกนาฏกรรมชุดแรกสุดที่เหลือรอดมาจากยุคโบราณ และความรู้ความเข้าใจเกี่ยวกับงานประเภทนี้ในสมัยแรกเริ่ม ล้วนแต่ได้มาจากการอนุมานผ่านงานที่หลงเหลืออยู่ของท่าน เอสคีลัสจึงเป็นบุคคลที่สำคัญอย่างยิ่งในประวัติศาสตร์วรรณกรรมกรีกโบราณ อริสโตเติลให้เครดิตเอสคีลิสในฐานะเป็นศิลปินคนแรกที่ขยายจำนวนนักแสดงบนเวทีการละครของกรีก ทำให้สามารถนำเสนอความขัดแย้งระหว่างตัวละครได้ ในขณะที่ก่อนหน้านั้นการละครของกรีกมีแค่ตัวนักแสดงนำกับกลุ่มประสานเสียง (คอรัส)
ในระหว่างที่มีชีวิตอยู่ เอสคีลัสประพันธ์บทละครไว้ระหว่าง 70 ถึง 90 เรื่อง แต่เหลือรอดมาถึงปัจจุบันเพียง 7 เรื่อง หนึ่งในนั้น "พันธนาการโพรมีเทียส" (Prometheus Bound) ยังเป็นที่ถกเถียงกันในเรื่องตัวตนของผู้ประพันธ์ (บ้างเชื่อว่า ยูฟอเรียน บุตรชายของเอสคีลัส เป็นผู้แต่งขึ้น) งานนาฎกรรมบทละครที่เอสคีลัสประพันธ์ขึ้น เป็นงานที่แต่งเพื่อเข้าแข่งขันในงานเทศกาลต่างๆ โดยเฉพาะอย่างยิ่งงานเทศกาลไดโอไนซัส ซึ่งจัดขึ้นเป็นประจำทุกปีในฤดูใบไม้ผลิ ที่เมืองไดโอไนเซีย (Dionysia) ซึ่งมีการแข่งขันสองรอบ คือ รอบแข่งขันงานโศกนาฏกรรม และรอบแข่งขันงานสุขนาฏกรรม (comedies) งานทั้งหมดที่เหลือรอดมาของเอสคิลัส ได้แก่ "ชาวเปอร์เซีย", "ศึกเจ็ดขุนพลชิงธีบส์", "ดรุณีร้องทุกข์", ไตรภาคโศกนาฏกรรม "โอเรสเตอา" ประกอบด้วย: "อะกาเมมนอน," "ผู้ถือทักษิโณทก" (the Libation Bearers), และ "ยูเมนิดีส" (the Eumenides) เคยได้รับรางวัลชนะเลิศในการแข่งขันละครโศกนาฏกรรม ที่เมืองไดโอไนเซียมาแล้วทั้งสิ้น เว้นก็แต่ "พันธนาการโพรมีเทียส" เท่านั้น นอกจากนี้เอสคิลัสอาจเป็นนาฏศิลปินเพียงท่านเดียว (เท่าที่ทราบ) ที่เคยนำเสนอละครเป็นโศกนาฏการมไตรภาค ละครเรื่อง "โอเรสเตอา" เป็นตัวอย่างเดียวของบทประพันธ์ไตรภาคที่หลงเหลือมาจากยุคโบราณ
ในวัยหนุ่มเอสคีลัสเคยเป็นทหารที่ร่วมรบในสงครามระหว่างกรีซกับเปอร์เซียทั้งสองครั้ง ในตอนต้นของศตวรรษที่ 5 ก่อนคริสตกาล ในปีที่ 490 ก่อนค.ศ. เอสคีลัสกับไคนีจิรัสน้องชายเข้าร่วมต่อสู้ในยุทธการที่มาราธอน เพื่อปกป้องเอเธนส์จากกองทัพของกษัตริย์ดาริอัสที่ 1 น้องชายของท่านตายในการต่อสู้และทั้งสองได้รับการยกย่องให้เป็น "วีรบุรุษแห่งทุ่งมาราธอน" ต่อมาพอพระเจ้าเซิร์กซีสแห่งเปอร์เชียยกทัพมาอีก ในปีที่ 480/479 ก่อนค.ศ. เอสคีลัสก็เข้ารับใช้ชาติอีกครั้งในสงครามครั้งที่สองกับเปอร์เซีย และเข้าร่วมรบในยุทธนาวีที่ซาลามิส สงครามเปอร์เซียมีอิทธิพลต่อชีวิตและงานของเอสคีลัสอย่างมาก ละครบางเรื่องของท่าน เช่น "ชาวเปอร์เซีย" ("The Persians") ได้รับแรงบัลดาลใจมาจากการศึกในสมรภูมิที่ซาลามิส และได้รับรางวัลชนะเลิศการประกวดละครที่ไดโอไนเซีย เมื่อปีที่ 472 ก่อนค.ศ.
เอสคีลัสถึงแก่กรรมที่เมืองเจลา ในซิซิลี เมื่อปีที่ 456 ก่อนค.ศ.
เดอะสเปกเทอร์
เดอะสเปกเทอร์ () เป็นเพลงของโปรดิวเซอร์เพลง ,ดีเจ ชาวนอร์เวย์ แอลัน วอล์กเกอร์ ประกอบด้วยเสียงร้องที่ไม่ได้รับการรับรอง โดยนักประพันธ์เพลง และโปรดิวเซอร์ชาวนอร์เวย์ เจสเปอร์ โบร์เกน เรียบเรียงโดย แอลัน วอล์กเกอร์ ,มาร์คัส อาร์นเบคค์ ,แอนเดอร์ส ฟอร์เอ็น ,ลาร์ส คริสเตียน โรสเนสส์ และเจสเปอร์ โบร์เกน พร้อมด้วยผลิต ,ประพันธ์คำร้องโดยผู้เรียบเรียงทั้งหมดรวมทั้ง กันนาร์ กรีฟ และทอมมี่ ลาเวอร์ดิ เพลงนี้ออกจำหน่ายในวันที่ 15 กันยายน ค.ศ. 2017
"The Spectre" เป็นเสียงร้องที่ทำใหม่ของซิงเกิลวอล์กเกอร์ ในปี 2015 "Spectre" ซึ่งถูกวางจำหน่ายผ่านทางNoCopyrightSounds ในวันที่ 6 มกราคม ค.ศ. 2015 ในวันที่ 22 ธันวาคม ค.ศ. 2016 วอล์คเกอร์เปิดตัวเพลงในระหว่างการแสดงสด "Alan Walker is Heading Home" ที่บ้านเกิดเบอร์เกน, นอร์เวย์ เขาได้รวมเพลงไว้ในชุดการแสดงสดของเขาหลายเดือนก่อนที่เพลงจะออกจำหน่าย เช่นเดียวกับการเล่นเพลงเวอร์ชันปรับปรุงใหม่บนเวทีเทศกาลทูมอร์โรว์แลนด์ เบลเยียม 2017 ในการให้สัมภาษณ์กับ Dance Music Northwest, วอล์คเกอร์ ได้อธิบายเพลงว่าเป็น "เวอร์ชันใหม่ของเพลงเก่าของฉัน Spectre" คล้ายกับ "Faded"
ที่มาจาก Tidal
ถิ่นผู้ดี
ถิ่นผู้ดี เป็นละครแนวคอมเมดี้,ดราม่า,โรแมนติก ผลิตโดย บริษัท กันตนา มูฟวี่ ทาวน์ (2002) จำกัด บทประพันธ์ของ กันตา เขียนบทโทรทัศน์โดย พิง ลำพระเพลิง กำกับการแสดงโดย อินทนนท์ รัตนากาญจน์ ควบคุมการผลิตโดย สมสุข กัลย์จาฤก นำแสดงโดย ธนา สุทธิกมล,ฉัตรดาว สิทธิผล,ชยพล บุนนาค,อิงฟ้า เกตุคำ ออกอากาศทุกวันจันทร์-อาทิตย์ เวลา 18.50 น. ทางช่อง 7 สี เริ่มตอนแรก วันที่ 4 เมษายน พ.ศ. 2561–วันที่ 16 พฤษภาคม พ.ศ. 2561 ต่อจากละครเขยผู้ใหญ่ สะใภ้กำนัน ออกอากาศทุกวันจันทร์-พฤหัสบดี เวลา 18.50 น. , วันศุกร์ เวลา 18.30 น. ทางช่อง 7
กองทัพมาเกโดเนียโบราณ
กองทัพของราชอาณาจักรมาเกโดนีอา นับเป็นหนึ่งในกองกำลังทางทหารที่แข็งแกร่งที่สุดในโลกยุคโบราณ กองทัพนี้ถูกพัฒนาขึ้นโดยพระเจ้าฟิลิปส์ที่ 2 แห่งมาเกโดเนีย จนมีขีดความสามารถในการสู้รบสูงและมีความคล่องตัวในการใช้งานหลายภูมิประเทศ พระเจ้าฟิลิปโปสคิดค้นนวัตกรรมในการสงครามหลายอย่าง แต่ที่สำคัญคือการสร้างกองกำลังทหารอาชีพประจำการ ซึ่งทำให้พระเจ้าฟิลิปโปสสามารถฝึกทหารของตนได้สม่ำเสมอ ทำให้ทหารมาเกดอนมีระเบียบวินัย สามารถเคลื่อนทัพและแปรขบวนรบได้โดยไม่แตกแถว ภายในระยะเวลาสั้นๆกองกำลังนี้ก็ถูกแปรสภาพกลายเป็นหนึ่งเครื่องจักรสงครามที่ทรงพลานุภาพที่สุดในโลกยุคโบราณ โดยสามารถพิชิตกองกำลังพันธมิตรกรีก และรวบรวมกรีซให้เป็นหนึ่งได้ภายใต้ผู้ปกครองคนเดียวเป็นครั้งแรก หลังจากนั้นก็สามารถพิชิตกองทัพของจักรวรรดิเปอร์เซีย และเป็นแบบอย่างที่กองทัพของราชวงศ์แอนติโกนีด จักรวรรดิเซลิวซิด และราชอาณาจักรทอเลมี ยึดถือร่วมกันในช่วงศตวรรษที่ 3 และ 2 ก่อนคริสตกาล
การพัฒนาทางยุทธวิธีได้แก่ การปรับปรุงการใช้กระบวนทัพฟาลังซ์ของกรีก ซึ่งคิดค้นขึ้นโดยนายพลอีพามินอนดัส (Epaminondas) แห่งธีบส์ และอิฟิเครตีส (Iphicrates) แห่งเอเธนส์ ฯ พระเจ้าฟิลิปโปสที่ ๒ รับมาใช้ ทั้งการตั้งขบวนฟาลังซ์แบบแถวลึกของเอปามินอนดัส และ นวัตกรรมของอิฟิเครตีสที่ริเริ่มใช้หอกที่ยาวขึ้นกับโล่ที่ขนาดเล็กและเบาลง โดยฟิลิปโปสปรับหอกให้ยาวขึ้นไปอีก จนกลายเป็นหอกยาวสิบแปดฟุตที่ต้องถือสองมือ เรียกว่าซาริสซา (Sarissa) ความยาวของซาริสซาทำให้พลทหารราบแถวฟาลังซ์มีความได้เปรียบทั้งในการโจมตี และตั้งรับ และเปลี่ยนโฉมหน้าการสงครามของกรีซ โดยทำให้กองทหารม้ากลายเป็นอาวุธชี้ขาดแพ้ชนะเป็นครั้งแรกในสมรภูมิ กองทัพของมาเกโดเนียฝึกการประสานการรบระหว่างหน่วยต่อสู้ประเภทต่างๆจนถึงขีดสมบูรณ์แบบ - ตัวอย่างของยุทธวิธีผสม (หรือการปฏิบัติการร่วมทางยุทธวิธี) ของกองทัพมาเกโดเนีย ประกอบไปด้วย พลทหารราบฟาลังซ์ติดอาวุธหนัก หน่วยทหารราบเข้าปะทะ พลธนู พลทหารม้าติดอาวุธหนักและเบา และอาวุธปิดล้อม ซึ่งแต่ละหน่วยจะใช้ความได้เปรียบของตนให้เหมาะสมกับสถาณการณ์ และสนับสนุนซึ่งกันและกัน
กองทัพของมาเกโดเนียเป็นกองกำลังผสมหลายชาติ พระเจ้าฟิลิปโปสรวบรวมกองกำลังทหารจากทั้งในมาเกโดเนีย และนครรัฐกรีกต่างๆ (โดยเฉพาะกองกำลังมหารม้าจากเทสซาลี) เข้าด้วยกัน โดยยังมีกองทหารรับจ้างจากทั่วหมู่เกาะอีเจียน และจากบอลข่านรวมเข้ามาเป็นส่วนหนึ่งของกองทัพด้วย พอถึงปีที่ ๓๓๘ ก่อนค.ศ. กำลังทหารมากกว่าครึ่งที่ประกอบเข้าอยู่ในแผนรุกรานจักรวรรดิอะคีเมนิดของเปอร์เซีย ก็เป็นทหารที่เกณฑ์หรือรวบรวมมาจากทั่วโลกอารยธรรมของกรีก และไม่ใช่ชาวมาเกโดเนีย เช่นชาวเทรเซีย (Thracian) ชาวอิลีเรีย (Illyrian) และชาวไพโอเนีย (Paeonian)
การล้อมเซวัสโตปอล (ค.ศ. 1941–1942)
การล้อมเซวัสโตปอล ยังเป็นที่รู้จักกันคือ การป้องกันที่เซวัสโตปอล (, transliteration: "Oborona Sevastopolya") หรือ ยุทธการที่เซวัสโตปอล (German: Schlacht um Sewastopol) เป็นการสู้รบทางทหารที่เกิดขึ้นบนแนวรบด้านตะวันออกในสงครามโลกครั้งที่สอง การทัพครั้งนี้เป็นการสู้รบโดยฝ่ายอักษะ อันได้แก่ เยอรมนี โรมาเนีย และอิตาลี เข้าปะทะกับสหภาพโซเวียตจากพื้นที่ควบคุมที่เซวัสโตปอล ท่าเรือในแหลมไครเมียบนทะเลดำ เมื่อวันที่ 22 มิถุนายน ค.ศ. 1941 ฝ่ายอักษะได้เข้ารุกรานสหภาพโซเวียตในช่วงปฏิบัติการบาร์บารอสซา กองกำลังทางภาคพื้นดินได้เคลื่อนทัพเข้าสู่ไครเมียในฤดูใบไม้ร่วง ปี ค.ศ. 1941 และรุกรานพื้นที่ส่วนใหญ่ วัตถุประสงค์เดียวที่ไม่ได้อยู่ในเงื้อมมือฝ่ายอักษะคือ เซวัสโตปอล ด้วยความพยายามหลายครั้งในการรักษาความปลอดภัยแก่เมืองในเดือนตุลาคมและพฤศจิกายน ค.ศ. 1941 การโจมตีครั้งสำคัญได้ถูกวางแผนเอาไว้จากปลายเดือนพฤศจิกายน แต่เกิดฝนตกหนักทำให้ฝ่ายอักษะต้องเลื่อนการโจมตีจนถึงวันที่ 17 ธันวาคม ค.ศ. 1941 ด้วยภายใต้การบัญชาการของแอริช ฟอน มันชไตน์ กองกำลังฝ่ายอักษะสามารถเข้ายึดครองเซวัสโตปอลในช่วงปฏิบัติการแรก กองทัพโซเวียตได้เปิดฉากการยกพลขึ้นบกบนคาบสมุทรไครเมียที่เคียร์ชในเดือนธันวาคม เพื่อบรรเทาวงล้อมและบีบบังคับให้ฝ่ายอักษะหันเหกองกำลังเพื่อป้องกันผลประโยชน์ของพวกเขา ปฏิบัติการปกป้องเซวัสโตปอลสำหรับช่วงเวลานั้น แต่หัวสะพานในไครเมียตะวันออกได้ถูกทำลายในเดือพฤษภาคม ค.ศ. 1942
ภายหลังจากความล้มเหลวของการโจมตีครั้งแรกของพวกเขาที่เซวัสโตปอล ฝ่ายอักษะได้เลือกที่จะดำเนินสงครามการโอบล้อมจนกระทั่งช่วงกลางของปี ค.ศ. 1942 ที่ซึ่งจุดที่พวกเขาจะโจมตีกองทัพโซเวียตที่รอบล้อมด้วยทางพื้นดิน ทะเล และอากาศ เมื่อวันที่ 2 มิถุนายน ค.ศ. 1942 ฝ่ายอักษะได้เริ่มเปิดฉากปฏิบัติการในครั้งนี้ รหัสนามคือ Störfang (Sturgeon Catch) กองทัพแดงแห่งโซเวียตและกองเรือทะเลดำได้ก่อตั้งขึ้นเป็นเวลาถึงสัปดาห์ภายใต้การทิ้งระเบิดอย่างรุนแรงของฝ่ายอักษะ กองทัพอากาศเยอรมัน(ลุฟท์วัฟเฟอ)ได้มีบทบาทสำคัญอย่างยิ่งในการล้อม เหล่าอากาศที่ 8 ได้ทำการทิ้งระเบิดลงใส่กองกำลังโซเวียตโดยไม่มีการยกเว้น ด้วยเครื่องบินจำนวน 23,751 ลำและทิ้งระเบิดจำนวน 20,528 ตันในช่วงเดือนมิถุนายนปีเดียวกัน ความรุนแรงของการทัพโจมตีทางอากาศของเยอรมันได้ไปไกลเกินกว่าการทิ้งระเบิดต่อเมืองของเยอรมันก่อนหน้านี้ เช่น วอร์ซอ รอตเทอร์ดาม หรือลอนดอน การล้อมได้ยุติลง มีเพียงอาคาร 11 หลังที่ไม่ถูกทำลายหลงเหลืออยู่ในเซวัสโตปอล ลุฟท์วัฟเฟอได้ทำการจมหรือขัดขวางความพยายามส่วนใหญ่ของโซเวียตในการอพยพทหารของพวกเขาโดยทางทะเล กองทัพเยอรมันที่ 11 ได้เข้าปราบปรามและทำลายฝ่ายป้องกันด้วยการยิงด้วยกระสุนปืนใหญ่จำนวน 46,750 ตันในช่วง Störfang
ในที่สุด เมื่อวันที่ 4 กรฏาคม ค.ศ. 1942 กองกำลังโซเวียตที่เหลือได้ยอมจำนนและฝ่ายเยอรมันได้ยึดท่าเรือ กองทัพแยกป้องกันชายฝั่งได้ถูกทำลายลง มีผู้ถูกสังหาร บาดเจ็บ หรือถูกจับกุมเป็นเชลยในการโจมตีครั้งสุดท้ายด้วยจำนวน 118,000 คน และมีผู้เสียชีวิตจำนวน 200,481 นายในการล้อมโดยรวมสำหรับทั้งเรือและกองเรือทะเลดำของโซเวียต ฝ่ายอักษะได้พบกับความสูญเสียใน Störfang จำนวนประมาณ 35,866 นาย ซึ่งมีจำนวน 27,412 นาย เป็นชาวเยอรมัน และ 8,454 นายเป็นชาวโรมาเนีย ด้วยการที่กองกำลังโซเวียตได้ถูกกำจัดลง ฝ่ายอักษะได้มุ่งเป้าความสนใจของพวกเขาในการทัพช่วงฤดูร้อนของปีนั้น กรณีน้ำเงิน และการรุกรานของพวกเขาไปยังแหล่งน้ำมันเทือกเขาคอเคซัส
ราชวงศ์แอนติโกนีด
ราชวงศ์แอนติโกนีด (; "อันติกอนิได") เป็นราชวงศ์ในยุคเฮเลนิสติกที่ก่อตั้งขึ้นในศตวรรษที่ 4 ก่อนค.ศ. โดยพระเจ้าแอนติโกนัสตาเดียว หรือ "อันติโกนอส I มอน็อพธาลมอส" () อดีตนายพลของพระเจ้าอเล็กซานเดอร์มหาราช ราชวงศ์แอนติโกนีด สืบทอดอำนาจต่อมาจากราชวงศ์แอนติปาทริด ของแอนติปาเตอร์ อดีตนายพลและรัฐบุรุษของราชอาณาจักรมาเกโดเนีย (ภายใต้พระเจ้าพีลิปโปสที่ 2) ผู้ขึ้นมาเป็นอุปราชดูแลจักรวรรดิมาเกโดเนียหลังพระเจ้าอเล็กซานเดอร์สวรรคตใน ปีที่ 323 ก่อนค.ศ. และประกาศตัวเป็นกษัตริย์ของมาเกโดเนียในปีที่ 302 ก่อน ค.ศ.
ราชวงศ์แอนติโกนีดเป็น 1 ใน 4 ราชวงศ์ที่ก่อตั้งขึ้นโดยผู้สืบทอดอำนาจของพระเจ้าอเล็กซานเดอร์มหาราช ซึ่งนอกจากแอนติโกนีดแล้วก็ได้แก่ ราชวงศ์เซลิวซีด ราชวงศ์ทอเลมี และราชวงศ์แอตทาลีด ราชวงศ์แอนติโกนีดมีกษัตริย์ 6 พระองค์ แต่ตัวแอนติโกนัสตาเดียวไม่เคยได้ปกครองมาเกโดเนีย ฐานอำนาจของแอนติโกนีดอยู่ในเอเชียไมเนอร์ และทางตอนเหนือของซีเรีย แอนติโกนัสพยายามจะเข้าควบคุมจักรวรรดิของอเล็กซานเดอร์ไว้ให้ได้ทั้งหมด และต้องพลาดท่าพ่ายแพ้และถูกสังหารในการรบ ณ ยุทธการที่อิปซัส (Battle of Ipsus) เมื่อปี 301 ก่อนค.ศ. อย่างไรก็ดี ดีมีเทรียส บุตรชายของแอนติโกนัสรอดมาได้ และภายหลังสามารถเข้ายึดครองมาเกโดเนีย และตั้งตนเป็นกษัตริย์ปกครองมาเกโดเนีย แต่ภายหลังถูก เซลิวคัสที่ 1 ไนเคเตอร์ (Seleucus I Nicator) กษัตริย์แห่งราชวงศ์เซลิวซีด แย่งราชบัลลังก์และตายไปอย่างนักโทษ
หลังจากช่วงความวุ่นวายของการแย่งชิงอำนาจ แอนติโกนัสที่ 2 โกนาทัส บุตรของดีมีเทรียส สามารถเข้าควบคุมราชอาณาจักรมาเโดเนียได้ พร้อม ๆ กับนครรัฐกรีกอื่น ๆ ในปีที่ 276 ก่อนค.ศ. กษัตริย์องค์สุดท้ายของราชวงศ์แอนติโกนีด คือ เพอร์ซิอัสแห่งมาเกโดเนีย (212-166 ก่อน ค.ศ.) ผู้ถูกกองทัพของสาธารณรัฐโรมันโค่นล้มในปีที่ 168 ก่อนค.ศ. ในยุทธการที่พิดนา (Battle of Pydna)
การตัดแท่ง
การตัดแท่ง (rod cutting) อัลกอริธึมการตัดไม้และวิธีการเพิ่มผลกำไรโดยใช้โปรแกรมแบบไดนามิก
ตัวอย่าง เรามีไม้มีขนาดความยาวเท่ากับ 8 และการตัดแต่ละท่อนจะมีราคาดังต่อไปนี้
จะเห็นได้ว่าจาก ตารางราคาตามความยาวของท่อนไม้(เก่า) จะทำให้ไม้มีราคาสูงสุดแค่ $20 แต่จาก ตารางราคาตามความยาวของท่อนไม้(ใหม่) สามารถทำให้ไม้มีราคาสูงสุดถึง $22 โดยผ่านกระบวนการคิดโดยอัลกอริทึม Rod cutting และมีการคำนวญด้วยมือดังนี้
จากสูตร C(i) = max {Vk + C(i-k)} โดยที่ max = 1
INT_MIN = -32767
def cut_rod(price):
arr = [1,5,8,9,10,17,17,20]
print("Maximum Obtainable Value is " + str(cut_rod(arr)))
Graph-Structured Stack
Graph-structured stack เป็นการฟกราฟระบุทิศทาง ที่ไม่มี Loop ชนิดหนึ่งโดยทิศทางของกราฟจะเป็นตัวบ่งบอกถึงลำดับตาม stack ( ) แนวคิดนี้เป็นส่วนประกอบหลักของ “Parallel Parser” หรือ อีกชื่อหนึ่ง GLR Parser Algorithm ซึ่งถูกคิดค้นโดย มาซารุ โทมิตะ("") ในปีปี คศ.1984
Graph-structured Stack สามารถกำจัดความซ้ำซ้อนในการดำเนินการ ของกระบวนการเชิงไม่กำหนด ("") ทำให้สามารถจัดการกับกระบวนการแบบ "" ได้ และในอีกหลายๆกรณียังเป็นการเพิ่มประสิทธิภาพให้การทำงาน
โดยการใช้งานส่วนใหญ่ Graph-structured Stack มักจะถูกใช้ในการพัฒนา Compiler เพื่อให้ทำการแปลงภาษาธรรมชาติสู่คอมพิวเตอร์ (Natural Language Parsing) หรือก็คือการทำให้คอมพิวเตอร์สามารถทำงานได้จากภาษาที่เหมือนกับภาษาธรรมชาติของมนุษย์
1. Splitting – เมื่อ stack หนึ่งๆ ต้องถูกนำออกไป(Popped/Reduced) ได้มากกว่า 1 แบบ จะทำให้ส่วน Top นั้นสามารถแตกออกได้มากกว่า 1 ตัวได้ แต่ยังคงมี Bottom เพียงตัวเดียวเท่านั้น
หากเรากำหนดให้ stack นี้สามารถนำออกไปได้ทั้งหมด 3 วิธี ดังนี้
- F
รายชื่อตอนใน ทอล์ก-กะ-เทย Tonight
นี่คือ รายชื่อตอนในรายการ ทอล์ก-กะ-เทย Tonight เรียงตามลำดับตามตอน วันที่ออกอากาศ พร้อมข้อมูลรายละเอียดของช่วงในแต่ละเทป รวมถึงชื่อแขกรับเชิญหลักในช่วงทอล์กโชว์ และแขกรับเชิญในช่วงฟรีฟอร์มหรือช่วงอื่น ๆ ตั้งแต่วันที่ 1 พฤศจิกายน 2558 ถึงวันที่ 24 มิถุนายน พ.ศ. 2561
กูรมะ
กูรมา (; , lit. เต่า) เป็นอวตารที่สองของพระวิษณุ กูรมาได้ปกป้องโลกจากหายนะ สัญลักษณ์ของกูรมาคือเต่าและรูปครึ่งมนุษย์ครึ่งเต่า ภาพของกูรมาถูกพบได้หลายวิหาร
ในช่วงที่เทวดาถูก ฤๅษีทุรวาสสาปไม่ให้มีพลังเพราะเทวดาดูถูกเขา ดังนั้นพวกเขาจึงต้องการน้ำอมฤตเพื่อแก้คำสาป และทำข้อตกลง กับอสูรในการกวนเกษียรสมุทรเพื่อนำน้ำอมฤตออกมาและแบ่งกัน ถ้าจะกวนเกษียรสมุทร พวกเขาต้องใช้ภูเขามันดาราเป็นแท่นและงูวาสุกิเป็นเชือกในขณะที่กูรมา(พระวิษณุ) พยุงภูเขาไม่ให้จมลงในเกษียณสมุทร
พวกอสูรได้แย่งน้ำอมฤตไป พระวิษณุจึงปลอมตัวเป็นนางโมหิณีเพื่อหลอกล่ออสูรให้นำน้ำอมฤตกลับมา กว่าที่อสูรจะรู้กลอุบายนี้ก็สายเกินไปแล้ว เพราะเทวดาได้พลังกลับคืนมาแล้วเพื่อที่จะปราบศัตรูของพวกเขา
ชาร์ล กรอสเวเนอร์
ชาร์ล กรอสเวเนอร์ (อังกฤษ: Charles Grosvenor เกิดเมื่อวันที่ 2 มิถุนายน ค.ศ.1952) เป็นผู้กำกับภาพยนตร์ชาวอเมริกัน
เขาเคยอยู่ที่ Hillsdale, New Jersey แล้วย้ายไปอยู่ Los Angeles ในปี 1978 เพื่อทำงานแอนิเมชั่น เขาได้งานแรกที่ Hanna-Barbera ในการออกแบบเรื่อง"The Buford Files". หลังจากนั้นเขาได้ทำงานหลายปีโดยมีการ์ตูนดังที่มีชื่อว่า "Richie Rich" และ "The Smurfs".
สคูบี้-ดู กับ 13 ผีคดีกุ๊กๆ กู๋
สคูบี้-ดู กับ 13 ผีคดีกุ๊กๆ กู๋ (อังกฤษ: The 13 Ghosts of Scooby-Doo) เป็นการ์ตูนที่เจ็ดของสกูบี้-ดู เมื่อวันที่  และเล่นซีซันแรกในช่อง ABC ในปี 1985 แล้วนำมาเล่นใหม่ในปี 1990s ในช่อง Cartoon Network และช่อง Boomerang จนถึงปี ค.ศ.2014เมื่อวันที่ 29 มิถุนายน ค.ศ.2010 Warner Home Video ได้เผยแพร่ "สคูบี้-ดู กับ 13 ผีคดีกุ๊กๆ กู๋: The Complete Series" ในดีวีดี
ในเรื่องนี้มีประวัติใน the Christian fundamentalist documentary "Deception of a Generation" ว่าเป็นตัวอย่างของอิทธิพลลึกลับในรายการสำหรับเด็ก
มิสแกรนด์อุดรธานี
มิสแกรนด์อุดรธานี () เป็นการประกวดนางงามของจังหวัดอุดรธานี จัดขึ้นเป็นครั้งแรกเมื่อปี พ.ศ. 2559 ดำเนินการประกวดโดยกองประกวดมิสแกรนด์อุดรธานี การประกวดมิสแกรนด์อุดรธานีมีจุดประสงค์เพื่อคัดเลือกตัวแทนสาวงาม เข้าร่วมการประกวดมิสแกรนด์ไทยแลนด์ โดยผู้ดำรงตำแหน่งมิสแกรนด์อุดรธานีคนปัจจุบัน คือ วีราณัฐ โควินทะสุด ได้รับตำแหน่งเมื่อวันที่ 26 พฤษภาคม พ.ศ. 2561 ณ บุญถาวร อุดรธานี
2018: ชุดนาคเทวีศรีอุดร พญานาคีแห่คำชะโนดอำเภอบ้านดุง จังหวัดอุดรธานี ถือเป็นอีก 1 สิ่งที่ชาวอุดรเคารพนับถือศัทธาในความเชื่อของเรื่องพญานาค ที่เชื่อว่าท่านค่อยปกปักรักษาให้บ้านเมืองอยู่ดีมีสุข จึงทำให้อุดรโด่งดังไปทั่วโลกและมีผู้คนหลั่งไหลเข้ามามากมาย
2017: ชุดบ้านเชียงออฟไทยแลนด์ จากแนวความคิดพื้นบ้าน สู่แหล่งอารยธรรมแห่งสยาม มากกว่า 5000 ปี จนได้ถูกหยิบยกขึ้นมาเป็นมรดกโลก หนึ่งเดียวในประเทศ คือเครื่องปั้นดินเผาบ้านเชียง แห่งอุดรธานี มาถ่ายทอดเรื่องราวสืบทอดอารยธรรมเอกลักษณ์ที่ชัดเจนบนเครื่องปั้นดินเผาบ้านเชียง
2016: ชุดหนองหานสายธารแห่งชีวิต
แหล่งน้ำหนองหานหลวงเป็นแห่งน้ำที่หล่อเลี้ยงชาวอุดรให้อยู่กินอย่างอุดมสมบูรณ์ และยังเป็นแห่งกำเนิดดอกบัวแดงที่เป็นสิ่งมหัศจรรย์ที่สุดอันดับ2ของโลกที่ขนานนามว่า "ทะเลบัวแดง" อีกด้วย
ออลล์ฟอลส์ดาวน์ (เพลงแอลัน วอล์กเกอร์)
ออลล์ฟอลล์สดาวน์ () เป็นเพลงของโปรดิวเซอร์เพลง ,ดีเจชาวนอร์เวย์ แอลัน วอล์กเกอร์ โดยมีนักร้องรับเชิญ คือ โนอา ไซรัส และโปรดิวเซอร์เพลง ,ดีเจชาวอังกฤษ ดิจิตอลฟาร์มแอนิมอลส์ เรียบเรียงโดย ดิจิตอลฟาร์มแอนิมอลส์ ,ปาบีโล โบว์แมน ,ซาราห์ แบรนชาร์ด และมี เดอะซิกซ์ ,มูด เมโลดีส ,แอลัน วอล์กเกอร์ เป็นโปรดิวเซอร์ ,ประพันธ์คำร้องโดย เดอะซิกซ์ ,ปาบีโล โบว์แมน ,ซาราห์ แบรนชาร์ด และแดเนียล บอยล์ เพลงนี้ออกจำหน่ายในวันที่ 27 ตุลาคม ค.ศ. 2017
จังหวัดคามีกิน
จังหวัดคามีกิน (เซบัวโน: Lalawigan sa Camiguin) เป็นจังหวัดที่เป็นเกาะในประเทศฟิลิปปินส์ ตั้งอยู่ในทะเลโบโฮล อยู่ห่างจากชายฝั่งมินดาเนา 10 กิโลเมตร ตั้งอยู่ในภูมิภาคฮีลากังมินดาเนา และเคยเป็นส่วนหนึ่งของจังหวัดซีลางังมีซามิส
จังหวัดคามีกิน เป็นจังหวัดที่มีพื้นที่และประชากรน้อยเป็นอันดับที่ 2 ของประเทศ รองจากจังหวัดบาตาเนส เมืองศูนย์กลางประจำจังหวัดคือมัมบาเฮา ซึ่งเป็นเทศบาลที่มีพื้นที่และประชากรมากที่สุดในจังหวัด
จังหวัดมีชื่อเสียงในด้านลองกอง ซึ่งมีการจัดเทศกาลลองกองทุกปี นอกจากนี้ยังมีเขตป่าสงวนในพื้นที่สงวนภูเขาฮีโบก-ฮีโบก ซึ่งถูกจัดให้เป็นอุทยานมรดกอาเซียน
จังหวัดฮีลากังลาเนา
จังหวัดฮีลากังลาเนา (เซบัวโน: "Amihanang Lanao", มาราเนา: "Ranao Pangotaraan") เป็นจังหวัดในเขตฮีลากังมินดาเนา ประเทศฟิลิปปินส์ เมืองศูนย์กลางคือตูโบด ในปี ค.ศ. 2015 ตัวจังหวัดมีประชากร 676,395 คน
ภายในตัวจังหวัด มีนครหนาแน่นอย่างอีลีกัน ซึ่งปกครองอย่างเป็นอิสระจากตัวจังหวัด
เทศบาลตำบลนากลาง
เทศบาลตำบลนากลาง เป็นองค์กรปกครองส่วนท้องถิ่นประเภทเทศบาลตำบล ตั้งอยู่ที่อำเภอนากลาง จังหวัดหนองบัวลำภู มีพื้นที่ 40.75 ตารางกิโลเมตร ครอบคลุมบางส่วนของตำบลนากลาง ตำบลด่านช้าง และตำบลกุดแห่ มีประชากรปี พ.ศ. 2560 จำนวน 20,522 คน ได้รับการยกฐานะจากสุขาภิบาล เป็นเทศบาลตำบล เมื่อปี พ.ศ. 2542
เทศบาลตำบลนากลาง ตั้งอยู่ เลขที่ 330 ถนนอุดร-เลย ตำบลนากลาง อำเภอนากลาง จังหวัดหนองบัวลำภู ได้รับการจัดตั้งเป็นสุขาภิบาลนากลาง อำเภอหนองบัวลำภู จังหวัดอุดรธานี เมื่อวันที่ 23 พฤษภาคม พ.ศ. 2509 ต่อมาได้รับการเปลี่ยนแปลงฐานะจากสุขาภิบาลนากลางเป็นเทศบาลตำบลนากลาง อำเภอนากลาง จังหวัดหนองบัวลำภู เมื่อวันที่ 24 พฤษภาคม พ.ศ. 2542
เทศบาลตำบลนากลาง ตั้งอยู่ระหว่างเส้นรุ้งที่ 17 องศาเหนือ และเส้นระแวงที่ 102 องศาตะวันออก ตั้งอยู่ทางทิศตะวันตกของจังหวัดหนองบัวลำภู ห่างจากที่ตั้งจังหวัดหนองบัวลำภู ประมาณ 35 กิโลเมตร ตามทางหลวงแผ่นดินหมายเลข 210 (ถนนอุดร-เลย) ปัจจุบัน เทศบาลตำบลนากลาง ตั้งที่ 330 หมู่ที่ 1 บ้านกกค้อ ตำบลนากลาง อำเภอนากลาง จังหวัดหนองบัวลำภู
ลักษณะสภาพภูมิประเทศเทศบาลตำบลนากลาง ส่วนใหญ่เป็นพื้นที่ราบลุ่ม มีภูเขา มีแม่น้ำลำคลองไหลหลายสาย ได้แก่ ลำพะเนียง ลำห้วยเดื่อ ลำห้วยหนองบัว และลำห้วยหนองไฮ จึงทำให้เกิดที่ราบลุ่มข้าง มีลำน้ำเหมาะกับการทำเกษตรกรรมต่างๆ เช่น ปลูกข้าว ปลูกข้าวโพด ปลูกถั่ว ปลูกอ้อย เป็นต้น
เทศบาลตำบลนากลางมีเนื้อที่ 40.75 ตารางกิโลเมตร มีเขตเทศบาลครอบคลุมพื้นที่ 3 ตำบลของอำเภอนากลาง ได้แก่ บางส่วนของตำบลนากลาง ตำบลด่านช้าง ตำบลกุดแห่ ประกอบด้วย 31 ชุมชน แบ่งออกเป็น 2 เขต ดังนี้
ประชาชนส่วนใหญ่ในเขตเทศบาลตำบลนากลางประกอบอาชีพเกษตรกรรม ปลูกพืชเศรษฐกิจที่สำคัญ ได้แก่ อ้อย ข้าว ข้าวโพด มันสำปะหลัง เป็นต้น
การตั้งถิ่นฐานชองชุมชนเทศบาลตำบลนากลาง มีลักษณะรวมตัวเป็นกลุ่มโดยเกาะกลุ่มตามเส้นทางสายหลักและมีบางชุมชนที่กระจายออกไป การกระจายตัวของประชากรส่วนใหญ่จะรวมเป็นกลุ่มใหญ่3กลุ่มใหญ่คือ กลุ่มบ้านกกค้อ กลุ่มบ้านหนองด่าน กลุ่มบ้านกุดแห่ ซึ่งการกระจายตัวของกลุ่มดังกล่าวมีเส้นทางคมนาคมติดต่อกันได้อย่างสะดวก โดยอาศัยเส้นทางสายอุดรธานี - เลย หรือ ทางหลวงแผ่นดินหมายเลข 210 เป็นเส้นทางหลักธนาคารในเขตเทศบาลตำบลนากลาง มีทั้งหมด 5 แห่ง ดังนี้
เส้นทางคมนาคมขนส่งมีทางหลวงแผ่นดินหมายเลข 210 และทางหลวงจังหวัด อีกหลายสายที่เชื่อมต่อระหว่างเขตเทศบาลตำบลนากลาง กับองค์กรปกครองส่วนท้องถิ่นอื่น และอำเภอใกล้เคียงกับอำเภอนากลาง ดังนั้นการสัญจรไปมาสะดวกเพราะถนนสายหลักในเขตเทศบาลมี 4 ช่องจราจร มีสัญญาณไฟจราจร 1 แห่ง
สถานศึกษาในเขตเทศบาลตำบลนากลาง มีดังนี้
มีสถานพยาบาลของรัฐจำนวน 1 แห่ง คือ โรงพยาบาลนากลาง และมีศูนย์บริการสาธารณสุข 1 แห่ง คือ ศูนย์สุขภาพชุมชนตำบลนากลาง
อะตืยบาตืยชลิซอลดาตืย
อะตืยบาตืยชลิซอลดาตืย () เป็นภาพยนตร์แนวสงครามจากสหภาพโซเวียต กำกับโดย Leonid Bykov
ที่สถานีรถไฟเล็ก ๆ Podbednya ไม่แตกต่างจากสถานีรถไฟอื่น ๆ ในสหภาพโซเวียต ในช่วงระหว่างมหาสงครามของผู้รักชาติที่มีการสู้รบที่รุนแรง และตอนนี้ที่สถานีรถไฟแห่งนี้ญาติของบรรดาผู้ที่เข้าหาชัยชนะ แต่ไม่ได้มีชีวิตอยู่ถึงตอนนั้น ได้รวมตัวกัน
ในภาพยนตร์เรื่อง "อะตืยบาตืยชลิซอลดาตืย" นี้ แสดงเนื้อเรื่องแบบคู่ขนาน 2 แบบ ในแบบที่หนึ่งจะดำเนินเนื้อเรื่องในช่วงกลางคริสต์ทศวรรษที่ 1970 และแบบที่สองที่ดำเนินเนื้อเรื่องในช่วงฤดูใบไม้ผลิของปี 1944 ช่วงท้ายของภาพยนตร์จะจบลงที่การสู้รบในวันที่ 18 มีนาคม 1944 และพิธีรำลึกเพื่อเป็นเกียรติแก่ทหารผู้วายชนม์ในวันที่ 18 มีนาคม 1974
มาเรียโน ดิอัซ เมฆิอา
มาเรียโน ดิอัซ เมฆิอา (; เกิดวันที่ 1 สิงหาคม ค.ศ. 1993) หรือ มาเรียโน เป็นนักฟุตบอลอาชีพชาวสเปนเชื้อสายโดมินิกัน ปัจจุบันเล่นตำแหน่งกองหน้าให้กับเรอัลมาดริดและทีมชาติสาธารณรัฐโดมินิกัน
มาเรียโนย้ายมาเล่นให้กับลียง สโมสรปัจจุบันของเขาเมื่อวันที่ 30 มิถุนายน ค.ศ. 2017 ค่าตัวที่ได้รับรายงานคือ 8 ล้านยูโร เพิ่มค่าเหนื่อยอีกร้อยละ 35 เขาลงเล่นนัดแรกให้กับลียงเมื่อวันที่ 5 สิงหาคม ในนัดที่พบกับสทราซบูร์ในการแข่งขันลียง โดยเขาทำสองประตูในนัดนั้น
สถานเอกอัครราชทูตสหรัฐ ณ เยรูซาเลม
สถานเอกอัครราชทูตสหรัฐ ณ เยรูซาเลม () เป็นหน่วยงานของคณะผู้แทนทางทูตสหรัฐในประเทศอิสราเอล
สถานเอกอัครราชทูตนี้เปิดทำการ ณ ที่ตั้งในเยรูซาเลมเมื่อวันที่ 14 พฤษภาคม พ.ศ. 2561 อันเป็นวันครบรอบ 70 ปีของการก่อตั้งรัฐอิสราเอลสมัยใหม่ โดยเป็นการย้ายที่ตั้งจากเทลอาวีฟมายังที่ตั้งสถานกงสุลเดิม ตามคำสั่งของคณะรัฐมนตรีโดนัลด์ ทรัมป์
ความเคลื่อนไหวครั้งนี้มีขึ้น 23 ปีหลังจากการอนุมัติรัฐบัญญัติสถานเอกอัครราชทูตเยรูซาเลมเมื่อวันที่ 23 ตุลาคม พ.ศ. 2538 ซึ่งกำหนดให้ย้ายที่ตั้งภายในวันที่ 31 พฤษภาคม พ.ศ. 2542 แต่รัฐบาลทุกชุดที่ผ่านมาเลื่อนเวลาออกไป Eugene Kontorovich อ้างว่า การตัดสินใจย้ายที่ทำการครั้งนี้เหมือนสหรัฐยอมรับอำนาจอธิปไตยของอิสราเอลเหนือดินแดนที่ยึดมาจากสงครามหกวันเมื่อ พ.ศ. 2510
เจ้าหน้าที่ปาเลสไตน์เตือนว่า การย้ายที่ตั้งครั้งนี้อาจนำมาซึ่ง "สงครามเงียบ" และการประท้วงอันรุนแรง การเปิดทำการของสถานเอกอัครราชทูตมีขึ้นในวันที่ดุเดือดที่สุดของการประท้วงชายแดนกาซา พ.ศ. 2561 ที่มีชาวปาเลสไตน์ถูกฆ่ากว่า 57 คน
การเปิดสถานเอกอัครราชทูตใหม่นี้ยังส่งผลให้หลายประเทศแสดงเจตนาว่า จะย้ายสถานทูตของตนมาเยรูซาเลมบ้าง และหลังสหรัฐเปิดสถานเอกอัครราชทูตได้สองวัน กัวเตมาลาก็เปิดสถานเอกอัครราชทูตของตนในเยรูซาเลมตาม ฌ็อง-อีฟว์ เลอ ดรีย็อง รัฐมนตรีว่าการกระทรวงยุโรปและการต่างประเทศของฝรั่งเศส กล่าวว่า "การตัดสินใจครั้งนี้ฝ่าฝืนกฎหมายระหว่างประเทศ โดยเฉพาะอย่างยิ่ง ข้อมติของคณะมนตรีความมั่นคงและสมัชชาใหญ่สหประชาชาติ"
อิงฟ้า เกตุคำ
ฟ้า อิงฟ้า เกตุคำ หรือ อิงฟ้า เดอะสตาร์ 11 จบโรงเรียนมัธยมศึกษา โรงเรียนสวนกุหลาบวิทยาลัยนนทบุรี ระดับปริญญาตรีศึกษา มหาวิทยาลัยหอการค้าไทย เริ่มเข้าวงการบันเทิงประกวดเวที (Gopsis girl) รองอันดับ 3 หลังจากนั้น เริ่มก้าวเข้าสู่ ประกวดเวทีเดอะสตาร์ปีที่ 11 ค้นฟ้าคว้าดาว ต่อมามีผลงานภาพยนตร์เรื่องแรกของผู้จัดตลกร้อยล้านโดย หม่ำ จ๊กม๊ก ประเดิมเรื่องแรก "แหยมยโสธร 3" รับบทเป็น รำพัน แสดงคู่กับ บิ๊กเอ็ม กฤตฤทธิ์ บุตรพรม เริ่มเป็นนักแสดงสังกัด ช่อง 7 มีผลงานละคร "สารวัตรใหญ่" , "ถิ่นผู้ดี" , "พชรมนต์ตรา" จนมีผลงานละครต่อเนื่อง
อิงฟ้า เกตุคำ ชื่อเล่น ฟ้า เกิดเมื่อวันที่ 14 เมษายน พ.ศ 2538 จบการศึกษาระดับมัธยมศึกษา โรงเรียนสวนกุหลาบวิทยาลัยนนทบุรี กำลังศึกษาระดับปริญญาตรี มหาวิทยาลัยหอการค้าไทย
เริ่มเข้าวงการบันเทิงจากการประกวดเวที เดอะสตาร์ ค้นฟ้าคว้าดาว ปีที่ 11
รองอันดับ 3 ประกวดเวที GOPSIS GIRL 2010 และยังเคยประกวดเวที มิสยูนิเวิร์สไทยแลนด์ 2557 เธอยังเป็นนักกีฬาของมหาวิทยาลัยหอการค้าไทย ในการแข่งขันแข่งกีฬามหาวิทยาลัยแห่งประเทศไทย ครั้งที่ 45 ราชมงคลธัญบุรีเกมส์ ในประเภทเพาะกายหญิง รุ่นโมเดลฟิสิกส์หญิง ส่วนสูงเกิน 162 ซม. แล้วก็ได้ที่ 5 มาครอง
ด้านผลงานละครทรทัศน์ มีผลงานละครเรื่อง "สารวัตรใหญ่", "ถิ่นผู้ดี" และ "พชรมนต์ตรา"
อิสราเอล (แก้ความกำกวม)
อิสราเอลเป็นประเทศในตะวันออกกลาง
อิสราเอลอาจหมายถึง
จอห์น โรเบิร์ตสัน (นักฟุตบอล เกิด พ.ศ. 2496)
จอห์น นีลสัน โรเบิร์ตสัน (; เกิด 20 มกราคม พ.ศ. 2496) อดีตนักฟุตบอลชาวสกอตแลนด์ในตำแหน่ง ปีกซ้าย เป็นที่รู้จักจากการเป็นผู้ทำประตูชัยให้กับ นอตทิงแฮมฟอเรสต์ เอาชนะ ฮัมบูร์ก ไปได้ 1 — 0 จนสามารถคว้าแชมป์ ยูโรเปียน คัพ ได้เป็นสมัยที่ 2 เมื่อ ค.ศ. 1980 (พ.ศ. 2523)
เพลลา
เพลลา () เป็นเมืองโบราณตั้งอยู่ทางตอนกลางของมาเซโดเนีย ประเทศกรีซ รู้จักกันดีในฐานะที่เป็นเมืองหลวงในประวัติศาสตร์ของราชอาณาจักรมาเกโดนีอา ในสมัยกรีซโบราณ และเป็นสถานที่ประสูติของทั้งพระเจ้าอเล็กซานเดอร์มหาราช และพระเจ้าพีลิปโปสที่ 2 พระราชบิดาของพระองค์ ชื่อ "เพลลา" ในภาษากรีกโบราณ หมายถึง "ก้อนหิน"
เพลลาถูกกล่าวถึงเป็นครั้งแรก โดยเฮรอโดตัสแห่งฮาลิคาร์นาสซัส (ล.VII, 123) ในความเกี่ยวเนื่องกับการสงครามของพระเจ้าเซิร์กซีส และ โดยนักประวัติศาสตร์ ธูซีดิดีส (Thucydides) ซึ่งบรรยายถึงการขยายตัวของมาเกโดนีอา และสงครามกับชาวเทรเชียน
เพลลาถูกสร้างขึ้นให้เป็นเมืองหลวงของอาณาจักรโดยพระเจ้าอาร์คิเลอัสที่ 1 แห่งมาเกโดนีอา () เพื่อแทนที่พระราชวัง-นคร "ไอไก" (Aigai) ซึ่งเป็นพระราชวังเก่า (ปัจจุบันตั้งอยู่ที่เมือง"เวรกีน่า" (Vergina) ในตอนเหนือของกรีซ) โดยอาร์คิเลอัสเชิญ ซีวซิส (Zeuxis) ช่างวาดภาพและทาสีที่เก่งที่สุดในสมัยนั้นมาตกแต่งพระราชวังให้ และยังเชิญศิลปินเรืองนามอื่นๆมาพำนักด้วย รวมถึงนาฏศิลปินเอกยูริพิดีสจากเอเธนส์ ละครของยูริพิดีสเรื่อง "แบคไค" (Bacchae) ก็ได้ออกแสดงบนเวทีเป็นครั้งแรกที่วังนี้ ราวปีที่ 408 ก่อนค.ศ.ฯ เซโนฟอนบันทึกไว้ (เมื่อปีที่ 382 ก่อนค.ศ.) ว่า เพลลาเป็นเมืองที่ใหญ่ และรำ่รวยที่สุดในมาเกโดนีอา
เมืองเพลลาเข้าสู่ยุคที่มีขีดความมั่งคั่งสูงสุดหลังจากพระเจ้าอเล็กซานเดอร์สิ้นพระชนม์ โดยเฉพาะภายใต้การปกครองของราชวงศ์แอนติปาทริด - ราชวงศ์อายุสั้นที่ก่อตั้งโดยแอนติปาเตอร์ และมีคาสซานเดอร์เป็นปฐมกษัตริย์ - และราชวงศ์แอนติโกนีด สิ่งก่อสร้างใหญ่โตที่หลงเหลือให้เห็นในแหล่งขุดค้นทางโบราณคดีส่วนใหญ่สร้างในรัชสมัยของแอนติโกนัสที่ 2
หลังจากที่พันธมิตรกรีกและมาเกโดนีอา ถูกกองทัพสาธารณรัฐโรมันกำหราบลงในสงครามมาเกโดนีอาครั้งที่สาม นครเพลลาถูกเข้าปล้นชิงโดยกองทัพของโรม ในปีที่ 168 ก่อนค.ศ. ทรัพย์สินของมีค่าถูกขนไปโรมเกือบทั้งหมด และราชอาณาจักรมาเกโดนีอาก็ถูกลดสถานะลงเป็นแค่จังหวัดหนึ่งของโรมนับแต่นั้นมา
รัสมี เวระนะ
รัสมี เวระนะ (ชื่อเล่น:แป้ง เกิด 18 สิงหาคม พ.ศ.2526) เป็นนักร้องและนักแต่งเพลงชาวไทย มีชื่อเสียงจากการนำเพลงพื้นบ้าน , ลูกทุ่ง และหมอลำมาขับร้องในแนวดนตรีโซลและแจ๊ส นอกจากนี้บทเพลงของรัสมี เวระนะ ยังมีส่วนผสมของการใช้เครื่องดนตรีตะวันตกและดนตรีพื้นบ้าน อีกทั้งยังมีการขับร้องเป็นภาษาอีสานและภาษาเขมร โดยรัสมี เวระนะ เคยไปร้องเพลงที่ประเทศฝรั่งเศส ร่วมกับวง Limousine และมีโอกาสได้ร่วมบันทึกเสียงให้กับวง Poni Hoax วงดนตรีอิเล็กทรอนิกส์จากฝรั่งเศส
รัสมี เวระนะ มีผลงานเพลงชุดแรกชื่อ Isan Soul E.P. ซึ่งได้รับความสนใจจากการนำเพลงพื้นบ้านของภาคอีสานมาขับร้องในแนวโซล และมีการผสมผสานระหว่างเครื่องดนตรีตะวันตกและดนตรีพื้นบ้านทำให้ได้รับรางวัลคมชัดลึก อวอร์ดถึง 3 รางวัล ได้แก่ อัลบั้มยอดเยี่ยม ศิลปินยอดเยี่ยม และ เพลงยอดเยี่ยมจากเพลง "มายา" ต่อมารัสมีได้ออกอัลบั้ม อารมณ์ และได้รับรางวัลสีสันอะวอร์ดส์ สาขา ศิลปินหญิงยอดเยี่ยม ประจำปี พ.ศ.2560
ในเดือนพฤษภาคม พ.ศ. 2561 รัสมี เวระนะ มีชื่อเป็น 1 ใน 50 คนเอเชียที่น่าจับตามองในสาขาศิลปวัฒนธรรมและกีฬาจากหนังสือพิมพ์เดอะสเตรตส์ไทมส์
รัสมี เวระนะ เกิดวันที่ 18 สิงหาคม พ.ศ.2526 ที่อำเภอน้ำยืน จังหวัดอุบลราชธานี มีพ่อเป็นชาวเขมรและเป็นครูสอนร้องเพลงเจรียง ทำให้ได้ฝึกร้องเพลงลูกทุ่งและหมอลำตั้งแต่ยังเด็ก จนจบชั้นประถมศึกษาจึงได้ไปอยู่กับวงดนตรีเดินสายร้องเพลงหมอลำตามหมู่บ้านต่างๆ
หลังจากนั้นรัสมี เวระนะ ได้ไปใช้ชีวิตอยู่ที่อำเภอเมือง จังหวัดเชียงใหม่ และเรียนต่อสายอาชีพที่วิทยาลัยอาชีวศึกษาไทยวิจิตรศิลปเชียงใหม่ จนจบปวช. ก่อนจะเรียนต่อสาขาจิตรกรรมที่มหาวิทยาลัยเทคโนโลยีราชมงคลล้านนา (เจ็ดยอด) จนจบปริญญาตรี ช่วงที่อยู่ที่จังหวัดเชียงใหม่รัสมีได้ให้ความสนใจกับดนตรีหลากหลายแนวนอกเหนือจากเพลงหมอลำและเพลงลูกทุ่ง โดยฟังเพลงโซลของนิน่า ซิโมน รวมถึงเพลงสำเนียงแอฟริกันตะวันตกของโอเมา ซ็องกาเร และเพลงแนวแอฟโรบีทของเฟล่า คูติ
ในขณะที่ยังเรียนด้านจิตรกรรมที่เชียงใหม่ รัสมีได้ร้องเพลงตามโรงแรมและตามบาร์ดนตรีแจ๊ส ทำให้ได้ฟังเพลงหลากหลายแนวมากขึ้น และได้รู้จักกับนักดนตรีต่างชาติหลายราย โดยวง Limousine ที่กำลังอยู่ในช่วงทัวร์คอนเสิร์ตที่ประเทศไทย ได้ชักชวนให้ไปร้องเพลงหมอลำโดยใช้ท่วงทำนองของเพลงแจ๊ส ที่ประเทศฝรั่งเศส ก่อนที่วง Poni Hoax จะชักชวนให้ร่วมบันทึกเสียง
จังหวัดคันลูรังมีซามิส
จังหวัดคันลูรังมีซามิส (เซบัวโน: Kasadpang Misamis; Subanen: "Sindepan Mis'samis") เป็นจังหวัดในเขตฮีลากังมินดาเนา ประเทศฟิลิปปินส์ มีเมืองศูนย์กลางคือโอโรคีเวตา ผู้ที่ตั้งถิ่นฐานตั้งแต่แรกเริ่มในจังหวัดนี้คือชาวซูบาโนน ซึ่งเป็นเป้าหมายของกลุ่มโจรสลัดจากจังหวัดลาเนา
ชื่อจังหวัด บ้างก็มีที่มาจากสถานที่ตั้งฐานของชาวสเปนที่อ่าวปังกีล บ้างก็เพี้ยนมาจากคำว่า "คูยามิส" ซึ่งเป็นชื่อชนิดของมะพร้าว
จังหวัดซีลางังมีซามิส
จังหวัดซีลางังมีซามิส (เซบัวโน: Sidlakang Misamis) เป็นจังหวัดในเขตฮีลากังมินดาเนา ประเทศฟิลิปปินส์ มีเมืองศูนย์กลางคือคากายันเดอโอโร ซึ่งปกครองอย่างเป็นอิสระจากตัวจังหวัด
จังหวัดซีลางังมีซามิสเป็นจังหวัดริมชายฝั่งทะเล ติดกับอ่าว 2 แห่งทางทิศเหนือ ได้แก่ อ่าวมาคาฮาลาร์ และอ่าวกิงกูกพื้นที่ทางตอนกลางของจังหวัดมีแม่น้ำหลายสาย ซึ่งมีจุดเริ่มต้นจากพื้นที่สูงในจังหวัดบูคิดโนน แม่น้ำสำคัญ ได้แก่ แม่น้ำคากายัน
โจซิป อีลีชิช
โจซิป อีลีชิช (; เกิดวันที่ 29 มกราคม ค.ศ. 1988) เป็นนักฟุตบอลอาชีพชาวสโลวีเนีย ปัจจุบันลงเล่นให้กับสโมสรอิตาลี อาตาลันตาแบร์กามัสกากัลโช และทีมชาติสโลวีเนีย ในตำแหน่งกองกลางตัวรุก
อีลีชิชย้ายมาอยู่กับสโมสรอาตาลันตา ตั้งแต่วันที่ 5 กรกฎาคม ค.ศ. 2017 โดยย้ายมาจากฟีออเรนตีนา ด้วยค่าตัว 5.5 ล้านยูโร
เขาลงเล่นทีมชาตินัดแรกในนัดกระชับมิตรที่พบกับออสเตรเลีย เมื่อวันที่ 11 สิงหาคม ค.ศ. 2010 เขาทำประตูแรกให้กับทีมชาติเมื่อวันที่ 10 กันยายน ค.ศ. 2013 ในการพบกับไซปรัส
อรามัตเล-โก
อรามัตเล-โก หรือ อัมทัลกา เป็นกษัตริย์ชาวนิวเบียที่ปกครองที่เมืองเมโรอี
พระองค์เป็นพระราชโอรสและเป็นผู้สืบทอดอำนาจของกษัตริย์แอสเพลตา กับพระนางเฮนุตตาเคบิต พระองค์มีพระมเหสีหลายพระองค์: [2]พระองค์มีพีระมิดอยู่ที่นูริ ซึ่งอาจจะถูกสร้างขึ้นในตอนปลายของคริสตวรรษที่ 6 หรือ 5 ก่อนคริสตกาล โบราณวัตถุที่มีชื่อเสียของพระองค์ที่มาจากเมืองเมโรอี โดยมีการพบชิ้นส่วนเครื่องประดับทองคำ ซึ่งบ่งบอกว่าพีระมิดหลังนี้เป็นของกษัตริย์หรือผู้ปกครองคนใดคนหนึ่ง
มาโลนาเกน
มาโลนาเกน เป็นกษัตริย์ชาวนิวเบียที่ปกครองที่เมืองเมโรอี ซึ่งปกครองในช่วงครึ่งแรกของคริสตศตวรรษที่ 6 ก่อนคริสตกาล โดยใช้พระนามทางการว่า "เซเคมคาเร"
พระองค์ถูกสันนิษฐาว่าเป็นพระราชโอรสของกษัตริย์อรามัตเล-โก กับพระนางอมานิตาคาเย แม้ว่าเป็นแค่เพียงสมมติฐาน และพระองค์มีพระมเหสีพระนามว่า ทักทัล ซึ่งได้ถูกฝังอยู่ที่นูริ (Nu. 45)
พระองค์เป็นที่รู้จักมาจากพีระมิดในนูริ (Nu.5) เช่นเดียวกันกับการค้นพบคาร์ทูธของพระองค์ที่เมืองกาวาจากวิหาร และวัตถุโบราณชิ้นอื่นๆ จากเมืองเมโรอี
ยูริพิดีส
ยูริพิดีส (; ; ) (ราว 480 – 406 ก่อนค.ศ.) เป็นนักประพันธ์บทละครโศกนาฏกรรมของนครเอเธนส์ในยุคคลาสสิค และเป็น 1 ใน 3 นาฏศิลปินในสาขาโศกนาฏกรรมที่มีชื่อเสียงที่สุดของกรีซโบราณ ร่วมกับเอสคีลัส (Aeschylus) และซอโฟคลีส (Sophocles) นักประวัติศาสตร์สมัยโบราณเชื่อว่ายูริพิดีสเขียนบทละครทั้งหมด 92 ถึง 95 เรื่อง (ซูดาเชื่อว่าท่านประพันธ์ไว้ไม่เกิน 92 เรื่อง) โดยมีเหลือรอดมาในปัจจุบัน 18 หรือ 19 เรื่อง ในสภาพเนื้อหาครบถ้วน และมีบางเรื่องนอกเหนือจากนี้มี่หลงเหลือมาเป็นเพียงบางส่วน ในบรรดานาฏศิลปินของเอเธนส์โบราณ ยุริพิดีสมีงานหลงเหลือมาถึงเรามากที่สุด ส่วนหนึ่งเพราะความนิยมในงานของเอสคีลัส และของซอโฟคลีสลดต่ำลง ในขณะที่ความนิยมในงานของท่านเพิ่มมากขึ้น งานของยูริพิดีสกลายเป็นฐานรากที่สำคัญยิ่งในวรรณคดีศึกษาในสังคมกรีซสมัยเฮลเลนิสติก ร่วมกับงานของโฮเมอร์, ดีมอสเธนีส และเมแนนเดอร์
ยูริพิดีสสร้างนวัตกรรมทางการละครหลายอย่างที่มีอิทธิพลต่อการละครมาจนยุคสมัยใหม่ โดยเฉพาะอย่างยิ่งการนำเสนอตัวละครฮีโร่ หรือวีรบุรุษตามเทพปกรณัมแต่ดั้งเดิม ในฐานะคนธรรมดาที่อยู่ในเหตุการณ์พิเศษหรือลำบาก ทำให้เกิดการตีความใหม่ได้หลายรูปแบบ ยูริพิดีสได้รับการขนานนามว่าเป็นกวีที่เข้าถึงโศกนาฏกรรมมากที่สุด เนื่องจากท่านพุ่งโฟกัสไปที่ความรู้สึกนึกคิด และมูลเหตุจูงใจของตัวละครในแบบที่ไม่มีใครพบเห็นมาก่อน นำไปสู่สร้างตัวละครชายหญิงที่ต้องมาทำลายกันและกัน ด้วยความเข้มข้นของความรักและความชิงชังในหัวใจของตน อันเป็นต้นแบบที่นาฏศิลปินผู้ยิ่งใหญ่ในสมัยต่อๆมาเดินตาม ไม่ว่าเช็คสเปียร์ หรือราซีน (Racine)
นักประพันธ์ในเอเธนส์สมัยโบราณล้วนแต่มีชาติกำเนิดสูง แต่ยูริพิดีสต่างกับนักประพันธ์เหล่านั้นเพราะท่านมักแสดงความเห็นอกเห็นใจผู้ที่ด้อยโอกาส หรือตกเป็นเหยื่อสังคมในทุกรูปแบบ รวมไปถึงพวกผู้หญิง เนื้อหาบทละครของยูริพิดีสจึงมักจะช็อคคนดูที่ส่วนใหญ่เป็นพลเมืองเพศชาย และมีทัศนะคติไปในทางอนุรักษ์นิยม ผู้ที่มีชีวิตอยู่ร่วมสมัยกับยูริพิดีสมักจะจัดให้ท่านรวมไปเป็นพวกเดียวกับโสเครตีส ในฐานะผู้นำของความเสื่อมทางปัญญา (decadent intellectualism) และทั้งคู่มักจะถูกล้อเลียนโดยกวี และนักแต่งบทละครแนวตลกขบขันอยู่เสมอ ดังที่งานของอริสโตฟาเนสแสดงให้เห็น แต่ในขณะที่โสเครตีสต้องคดีและต่อมาถูกตัดสินประหารชีวิตในข้อหาชักนำประเทศไปในทางชั่ว ยูริพิดีสเลือกจากเนรเทศตัวเองไปจากเอเธนส์ในวัยชรา และไปเสียชีวิตที่นครเพลลา ราชอาณาจักรมาเกโดนีอา ตามคำเชิญของพระเจ้าอาร์คีเลอัสซึ่งนิยมชมชอบศิลปิน
อานัลมาเย
อานัลมาเย เป็นกษัตริย์ชาวนิวเบียที่ปกครองที่เมืองเมโรอี ซึ่งปกครองอยู่ในช่วงคริสตศตวรรษที่ 6 ก่อนคริสตกาล
พระองค์เป็นผู้สืบทอดอำนาจต่อมาจากกษัตริย์มาโลนาเกน และมีผู้สืบทอดอำนาจจากพระองค์คือกษัตริย์อมานินาตาคิเลบเต
พระองค์ถูกฝังพระศพอยู่ที่นูริ
เควิน เฮคเตอร์
เควิน เจมส์ เฮคเตอร์ (; เกิด 2 พฤศจิกายน ค.ศ. 1944 ที่ ลีดส์) อดีตนักฟุตบอลชาว อังกฤษ ที่ทำประตูได้ทั้งสิ้น 268 ประตูจากทั้งหมด 668 นัดจากการลงเล่นให้กับ แบรดฟอร์ด พาร์ก อเวนิว และ ดาร์บีเคาน์ตี โดยสถิติการลงเล่นกว่า 400 นัดของเขาสำหรับดาร์บีเคาน์ตีนับเป็นสถิติของสโมสรที่ยังคงอยู่จนถึงทุกวันนี้และเขาลงเล่น 2 นัดในนาม ทีมชาติอังกฤษ
หลังจากประสบความสำเร็จกับสโมสรเล็ก ๆ ในลีกระดับล่างอย่าง แบรดฟอร์ด พาร์ก อเวนิว ทิม วอร์ด ผู้จัดการทีม ดาร์บีเคาน์ตี ในขณะนั้นได้เซ็นสัญญากับเขาใน ค.ศ. 1966 ซึ่งเขาเป็นผู้เล่นที่เป็นกุญแจในความสำเร็จภายใต้การคุมทีมของ ไบรอัน คลัฟ และ เดฟ แม็คเคย์ ในไม่กี่ฤดูกาลถัดมาโดยเขาจับคู่กับ จอห์น โอแฮร์ ซึ่งเฮคเตอร์ลงเล่นให้กับ เดอะแรมส์ (ฉายาของทีมดาร์บีเคาน์ตี) ทั้งสิ้น 12 ปีโดยพวกเขาสามารถคว้าแชมป์ ฟุตบอลลีกดิวิชัน 1 (เดิม) ได้ถึง 2 สมัย (สมัยแรกใน ค.ศ. 1972 ภายใต้คลัฟและสมัยที่ 2 ใน ค.ศ. 1975 ภายใต้แม็คเคย์) โดยดาร์บีสามารถคว้าแชมป์ ฟุตบอลลีกดิวิชัน 2 (เดิม) ใน ค.ศ. 1969 ทำให้เลื่อนชั้นขึ้นสู่ดิวิชัน 1 และสามารถเข้าสู่รอบรองชนะเลิศของ ยูโรเปียน คัพ เอฟเอคัพ และ ลีกคัพ
เขาย้ายออกจากทีมดาร์บีไปใน ค.ศ. 1978 และกลับมาร่วมทีมแกะเขาเหล็กใน ค.ศ. 1980 โดยเขาลงเล่นเป็นสถิติทั้งสิ้น 589 นัดให้กับทีมแกะเขาเหล็กทั้งสองช่วงแบ่งเป็น 486 นัดในลีกก่อนจะประกาศแขวนสตั๊ดใน ค.ศ. 1994